Delegacija EU u Crnoj Gori osudila slučaj oštećenja vozila dnevnih novina Dan | EUME\nNaslovnica Info Press info Delegacija EU u Crnoj Gori osudila slučaj oštećenja vozila dnevnih novina Dan\nDelegacija EU u Crnoj Gori osudila slučaj oštećenja vozila dnevnih novina Dan\nDelegacija Evropske unije u Podgorici osudila je sve pokušaje zastrašivanja novinara i medija i pozvala nadležne državne organe da temeljno ispitaju sve te slučajeve.\nDelegacija EU u Crnoj Gori, kako su saopštili, zabrinuti su povodom slučaja oštećenja vozila koje koristi jedna od suvlasnica dnevnih novina Dan.\nPrema javno dostupnim informacijama, kako su rekli iz Delegacije, to je peti slučaj takvog napada ove godine, nakon incidenata sa vozilima dnevnih listova Dan i Dnevne novine i Javnog servisa RTCG.\n„Delegacija EU osuđuje sve pomenute pokušaje zastrašivanja novinara i medija. Pozivamo nadležne državne organe da temeljno i hitro ispitaju sve pomenute slučajeve, kao i one od ranije. Važno je da se identifikuju počinioci svih napada na medije i da se istraže njihovi motivi“, kaže se u saopštenju.\nU Delegaciji očekuju da se informacije o istraživanju ovih slučajeva blagovremeno objave.\nIz Delegacije EU podsjećaju da je sloboda izražavanja jedno od temeljnih prava i predstavlja jednu od centralnih vrijednosti EU.\n„Sloboda medija predstavlja jedan od nosećih stubova demokratskog i otvorenog društva. EU neće prihvatiti nikakva odstupanja od EU standarda u oblasti slobode izražavanja i slobode medija u zemljama koje teže članstvu u Uniji“, navodi se u saopštenju Delegacije.\nDelegacija će, kako su rekli, nastaviti da prati poštovanje svih ljudskih prava, uključujući i prava medija i novinara, tokom procesa pristupanja Crne Gore EU.\n„Sloboda medija je sastavni dio pregovaračkog poglavlja 23 o pravosuđu i temeljnim pravima, u okviru kojeg je Crna Gora preuzela određene obaveze definisane odgovarajućim Akcionim planom. Napredak u ovoj oblasti od ključnog je značaja za sveukupan napredak na području vladavine prava“, zaključuje se u saopštenju.\nNepoznati počionici demolirali su u srijedu ujutru u Podgorici automobil Slavice Jovanović, udovice Duška Jovanovića. Iz policije je saopšteno da intenzivno rade na rasvjetljavanju krivičnog djela teška krađa počinjenog na štetu Slavice Jovanović.\n“Za sada nepoznata osoba, na čijoj identifikaciji se radi, je, kako se sumnja, podesnim sredstvom polomilo staklo na prtljažniku vozila marke „Range Rover Sport“ koje koristi Jovanović, iz kojeg je potom otuđila određene stvari“, navodi se u saopštenju Uprave policije.\nNa licu mjesta je izvršen uviđaj. Od Slavice Jovanović je uzeta izjava. Kako se navodi u saopštenju o događaju je upoznat zamjenik Osnovnog državnog tužioca u Podgorici koji je kvalifikovao krivično djelo.\nJovanović je prethodno u saopštenju dostavljenom medijima saopštila da je nakon posljednjeg napada na njenu imovinu od policije zatražila da uradi njenu bezbjednosnu procjenu.


Revizija: MMF precenio rizik od jačanja deviznih rezervi\nMeđunarodni monetarni fond (MMF) je precenio rizik od nagomilavanja deviznih rezervi u nekim zemljama, na čelu sa Kinom, za finansijsku stabilnost u svetu, zaključeno je u internoj reviziji objavljenoj danas.\n"MMF nije dao ubedljiv argument da objasni u čemu bi 'preterane' rezerve predstavljale problem za međunarodni monetarni sistem", piše u izveštaju Kancelarije za nezavisnu procenu, koja deluje u sastavu MMF-a.\nPoslednjih godina više zemalja u brzom razvoju akumuliralo je ogromne devizne rezerve u dolarima da bi im to bio kao zaštitnik od mogućih udara. MMF je više puta ocenio da se tom praksom dovodi u opasnost finansijski sistem i da se to radi na uštrb investicija.\nPrva zemlja koja je kritikovana Kina ima najveće devizne rezervne na svetu, koje su zvanično procenjene krajem juna na 3.240 milijardi dolara. Ona ih koristi da interveniše na deviznom tršištu da bi zadržalo porast vrednosti njene valute, juana.\nIzveštaj odražava i stav zemalja u brzom razvoju koje smatraju da je MMF trebalo više da se koncentriše na rizike koje predstavljaju planovi za podsticaj privrede u razvijenim zemljama, kojim se destabilizuje njihova ekonomija.\nNa ovaj interni izveštaj je reagovala direktorka MMF-a Kristin Llagard. Ona je u saopštenju napisala da su oni koji su radili reviziju "pogrešili" u svojoj analizi, i podsetila da devizne rezerve mogu da se pokažu "skupim" kako u zemljama gde se akumuliraju tako i za svetsku privredu.


"Energetska efikasnost u fokusu Nexe grupe"\n20/07/2021 | 10:44\nKompanija AD Polet IGK, koja posluje u okviru NEXE grupe, napravila je značajan iskorak kada je reč o povećanju energetske efikasnosti proizvodnih procesa. Majda Petković, direktorka AD Poleta IGK i direktorka prodaje NEXE grupe za Srbiju, istakla je da svi parametri ukazuju na trend smanjenja potrošnje primarne energije u 2020. godini.\n„Naši srednjoročni i dugoročni planovi za uštedu i očuvanje energije podrazumevaju unapređenja tehnološkog procesa i poboljšanja sistema automatizacije kroz ugradnju opreme u obe fabrike, i u Sremskim Karlovcima i u Novom Bečeju. Iako je Zakonom o efikasnom korišćenju energije propisano da je na godišnjem nivou neophodno da fabrike smanje specifične utroške energije za jedan odsto, naša fabrika cigle ’Stražilovo’, u Sremskim Karlovcima, u 2020. zabeležila je smanjenje od 14,5 odsto, dok je fabrika crepa ’Polet’ zabeležila smanjenje od 7,11 odsto u odnosu na 2019. godinu”, kaže Majda Petković.\nKoju investiciju biste posebno istakli, a koja će doprineti da rezultati budu još bolji?\nOve godine nastavili smo investicioni ciklus u fabriku crepa u Novom Bečeju, a reč je o investiciji od 275.000 evra, koja je omogućila puštanje u rad po dve linije za slaganje i klasiranje crepa, čija je implementacija realizovana tokom januara i februara 2021. godine. Dupliranjem linija značajno smo povećali kapacitet i obezbedili siguran rad. Samim tim, povećana je pouzdanost linije, smanjeni su zastoji i troškovi održavanja, jer linije rade duplo manjom brzinom nego ranije.\nKoje promene još možemo da očekujemo od AD Poleta i NEXE grupe u Srbiji?\nTokom 2020. godine NEXE grupa je sprovela složen projekat implementacije CRM-a koji se odnosi na upravljanje odnosa sa kupcima. Krajnji cilj nam je bio unapređenje analize poslovanja i saradnje sa postojećim kupcima, ali i olakšan pristup potencijalnim i novim kupcima. Od početka juna naša prodaja organizovana je po principu kanalne prodaje, tako da jedan naš prodajni predstavnik prodaje sve naše proizvode. Sada imamo dva kanala – za građevinare i trgovce, prodaju smo centralizovali na nivou Grupe i na taj način pokrivamo sva tržišta. Očekujemo da promena ka kanalnoj prodaji doprinese jednostavnijoj organizaciji sa ciljem većeg fokusa na kupce, jačanju brenda NEXE, kao i bržoj reakciji i prilagođavanju promenama na tržištu.\nU kojoj meri, shodno izazovnom periodu koji je pred nama, imate prostora da kao kompanija pomognete lokalnoj zajednici?\nZnačaj razvoja lokalne zajednice je važan za svaku kompaniju i zato se trudimo da što više doprinesemo njenom napretku, kako kroz ulaganje u razvoj naših zaposlenih, tako i kroz podršku projektima lokalne zajednice. Dugi niz godina AD Polet IGK neguje odnose sa lokalnom zajednicom na različitim nivoima. U ovoj godini posebno bih istakla donaciju od 1,1 milion dinara za razvoj sporta lokalnom rukometnom klubu „Jedinstvo”, iz Novog Bečeja.\nTakođe, naš doprinos jačanju domaće privrede prepoznala je i Privredna komora Srbije, koja nam je dodelila priznanje „Čuvarkuća”, a koje predstavlja još jednu potvrdu kvaliteta i nove vrednosti koja je proizvedena u Srbiji.\nAmerikanci “popustili” oko Severnog toka 2


Podignite svoje poslovanje na viši nivo uz Persona Global programe - Atria Group\nO kompaniji Persona Global\nuz Persona Global programe\nOd ove godine možete iskoristiti jedinstvenu priliku da se sertifikujete za Persona Global premium programe i u Beogradu ili online uz omogućen live stream. Persona Global je međunarodni provajder visokokvalitetnih treninga, asesmenata i simulacija za liderstvo i organizacioni razvoj. Persona Global sertifikat sada možete da steknete zahvaljujući međunarodnoj konsultantskoj kući Atria Group.\nPersona Global je vodeći svetski trening centar koji još od 1980. godine kreira profesionalne programe za unapređenje liderstva, menadžmenta, komunikacije, organizacionog razvoja i prodaje. Više od 50% kompanija sa „Fortune 1000“ liste koristi Persona Global programe.\nPersona Global treninge i profesionalne programe su do sada uspešno primenile brojne vodeće svetske korporacije, kao što su BMW, Mitsubishi, Disney, Coca-Cola, Hitachi, British Airways, Japan Airlines, American Express, IBM, Sony Music Entertainment, Sanofi-Aventis, Canon, Mercedes, Deloitte & Touche, Volksbank, Avon…\nPersona GLOBAL® Činjenice i podaci\nU čak 71 zemlji se koriste Persona Global program\nPersona Global programi su prevedeni na 38 jezika\nMrežu iskusnih profesionalaca čini više od 1.700 sertifikovanih trenera, partnera i saradnika širom sveta\nPersona Global kancelarije se nalaze u 11 zemalja\nZAŠTO TREBA DA SE SERTIFIKUJETE?\nUkoliko ste kouč, konsultant, trener ili kompanija koja je usmerena na liderstvo i organizacioni razvoj u Srbiji ili regionu, ovo je jedinstvena prilika koju ne smete da propustite.\nSada imate priliku da:\nSe u Beogradu sertifikujete za profesionalne obuke, asesmente i simulacije\nZadovoljite potrebe klijenata i proširite svoj portfolio\nPostanete sertifikovani trener za Persona Global programe po sopstvenom izboru\nMožete biti sertifikovani kao pojedinac ili kao kompanija, onda kada to vama odgovara!\nSertifikacija: 09.05.2022, 14-17h\nManagement Action Profile je inovativna „360° feedback” procena zasnovana na učinku i posebno kreirana za merenje menadžerskih performansi u oblastima ključnim za menadžerski uspeh i timsku efektivnost. MAP daje sveobuhvatnu i detaljnu sliku menadžerskih veština, radnog učinka, kao i tačne povratne informacije o svakodnevnom radu menadžera, uz dodatak preporučenih načina za poboljšanje učinka timova koje menadžeri vode.\nOvaj alat može precizno da definiše razvojne potrebe menadžera u cilju povećanja efikasnosti i efektivnosti razvojnih koraka, smanjenja troškova i optimizacije vremena uloženog u razvoj.\nFaktori koji se mere pomoću ovog alata su:\nLične organizacione sposobnosti\nSaradnja i motivacija\nStalno unapređivanje procesa\nRazvoj potencijala i sposobnosti\nUpotreba moći i autoriteta\nPogledajte primer asesmenta\nSertifikacija: 09.05.2022, 10-13h\nSales Competency Assessment™ (SCA) je jedinstveni anketni i razvojni alat posebno kreiran za profesionalni razvoj B2B prodajnih profesionalaca u različitim industrijama. SCA se fokusira na procese, tehnike i ponašanja koji su od presudnog značaja za uspešne prodajne performanse i podrazumeva moćan, praktičan, sveobuhvatan i administrativno jednostavan alat koji procenjuje osnovne kompetencije zaposlenih u prodaji u svakoj fazi prodajnog ciklusa.\nSCA kvantitativno meri veštine i kompetencije prodajnih profesionalaca u 13 ključnih oblasti koje su kritične za njihov radni učinak i omogućava menadžerima da se usredsrede na ključne faktore koji utiču na prodajne rezultate kako bi poboljšali ili optimizovali postojeće veštine i kompetencije svog prodajnog tima. Višekorisnički pristup obezbeđuje tačnost i objektivnost rezultata ankete. Omogućavajući menadžerima i zaposlenima u prodaji da podele svoja viđenja o ključnim faktorima prodaje, SCA pruža sistem koji neguje međusobno razumevanje i podršku u okviru prodajne organizacije koji je presudan za izgradnju snažnog prodajnog tima.\nPASport Candidate je brz, lak i pouzdan alat za proveru kandidata i njihovo uklapanje u određeni posao.\nOvaj alat se koristi za utvrđivanje kriterijuma za posao zasnovanih na stilu ličnosti, proveri kandidata na osnovu željenih kriterijuma i upotrebi vodiča za intervju u cilju procene fleksibilnosti i prilagodljivosti kandidata samom profilu pozicije. PASport omogućava organizacijama da zaposle pravu osobu i uključuje upitnik o analizi pozicije, profil pozicije, primer oglasa za posao, upitnik za analizu kandidata, poređenje kandidata / pozicija i vodič za intervju. Benefiti upotrebe ovog alata su povećan odziv na konkurs, veća preciznost prilikom procesa zapošljavanja, dosledan i sistematski intervju, objektivnost pri selekciji, brža integracija novozaposlenih, optimizacija novca, vremena, energije i radne snage.\nPošaljite upit za više informacija i testirajte alat\nSertifikujte se za treninge i asesmente Persone Global\n+ 381 (0)11 4123 470 + 381 (0)11 4123 410\nPošaljite nam upit za više informacija


RTV Novi Pazar apsolutni rekorder u Srbiji – Sandzaklive.rs\nRTV Novi Pazar apsolutni rekorder u Srbiji\n0 1,239 1 minuta čitanja\nNajveći profiteri javnih konkursa za sufinansiranje medijskih projekata su televizije bliske vlasti, a apsolutni rekorder među njima je Radio televizija Novi Pazar sa dobijenih preko 155 miliona dinara, pokazuje istraživanje Balkanske istraživačke mreže (BIRN).\nNa drugom mestu po iznosu dobijenih budžetskih sredstava je Novosadska televizija sa 87,3 miliona dinara, a na trećem Sremska televizija sa nešto manje od 61 miliona dinara.\nPrema istraživanju BIRN-a, od 2019. godine lokalne samouprave i Ministarstvo kulture i informisanja podržali su ukupno 13 medijskih projekata RTV Novi Pazar, među kojima su oni, sufinansirani od Grada Novog Pazara, ubedljivo najskuplji u Srbiji.\nTa televizija je u poslednje tri godine od Novog Pazara dobila 137,5 miliona dinara – 45,6 miliona 2019. godine, 45 miliona 2020. godine i 46,9 miliona ove godine, a to su bila tri najvrednija medijska projekta u Srbiji u tom periodu.\nNa četvrtom mestu je projekat RTV Belle Amie iz Niša vredan tek 15 miliona dinara.\nMeđu najskupljim medijskim projektima, na 13. mestu, je i onaj koji je realizovala TV Sandžak, a za šta im je iz budžeta Novog Pazara odobreno 13 miliona dinara.\nBIRN piše da se javni konkursi za sufinansiranje medijskih projekata tretiraju kao državna pomoć i da su podložni određenim ograničenjima kojim je predviđeno da medij ne bi trebalo da dobije više od 23 miliona dinara u toku tri uzastopne godine.\nRačunajući i preko 13 miliona dinara dobijenih na konkursima Opštine Tutin, milion dinara od Prijepolja i četiri miliona dinara od Ministarstva kulture i informisanja, RTV Novi Pazar je tu dozvoljenu granicu (de minimis) prebacila za više od 132,5 miliona dinara.\nRadio televizija Novi Pazar je društvo sa ograničenom odgovornošću u vlasništvu Denisa Mavrića, Muzafera Dragulovčanina, Emila Hadžića i Mulaza Dacića.\nBila je javno preduzeće čiji je osnivač Skupština Novog Pazara, a privatizovana je 2015. godine za nešto više od 89.350 evra. Kupio ju je konzorcijum čiji je, pored sadašnjih vlasnika, član bio i aktuelni gradonačelnik Novog Pazara Nihat Biševac, ali se on kasnije povukao iz vlasništva.\nDirektor Instituta “Robert Koch”: U cijeloj Njemačkoj je vanredno stanje\nZa vikend obustava saobraćaja na putu Novi Pazar - Bijele Vode


Liverpul koristi zastoj na relaciji Dortmund - Ajndhoven: PSV-u ponuđen Grujić u zamenu za Malena - Adresar Sporta\nHome - Fudbal - Liverpul koristi zastoj na relaciji Dortmund – Ajndhoven: PSV-u ponuđen Grujić u zamenu za Malena\nFenomenalna sezona bisera PSV Ajndhovena Donjela Malena oslikana u 27 pogodaka i 10 asistencija na 45 susreta uticala je da se holandski ofanzivac nađe na listi želja brojnih evroskih giganata među kojima je najkonkretnija bila Borusija Dortmund, ali je gotovo izvesni scenario dobio neočekivani zaplet.\nMilioneri su sa 22-godišnjim igračem već utanačili lične uslove i praktično se danima iščekuje samo zvanična promocija novog aduta bundesligaša, međutim činjenica da još nije došlo do transfera inicirala je polemiku o fazi pregovora te se tim povodom za Rur Nahrihten oglasio tehnički direktor Dortmunda Mihael Zorc.\n„Moramo da donosimo mudre odluke. Neophodno je da nam sve odgovara finansijski inače u nekom trenutku morate reći ne“, otkrio je čelnik Milionera.\nKao prepreka na putu do realizacije transfera ispostavila se Malenova cena koju je PSV odredio, odnosno 30.000.000 evra koliko su u Ajndhovenu procenili slobodu talentovanog igrača. Uprkos zastoju, cilj Borusije je da pregovore oko nekadašnjeg đaka Ajaksa i Arsenala okonča do petka za kada je zakazan odlazak ekipe na pripreme u Švajcarsku.\n„Bilo bi dobro za našeg trenera da dođe do raspleta pre odlaska u letnju bazu, ali to trenutno nije do nas“, rekao je Zorc.\nZastoj na relaciji Dortmund – Ajndhoven uticao je da se u trku uključi Liverpul u nadi da bi mogao da pomrsi račune Milionera i jednim potezom reši dva problema na Enfildu. Naime, prema informacijama do kojih je stigao O Žogo, Redsi su na adresu PSV-a poslali ponudu koja podrazumeva odlazak Marka Grujića u Holandiju u zamenu za Malena.\nSrpski vezista, prva akvizicija Liverpula u eri Jurgena Klopa, nije uspeo da se nametne u premijerligašu, ali je igrama na pozajmicama izazvao interesovanje te se ovog leta dovodio u vezu sa Sasuolom, ali i Hertom i Portom u kojima je već ostavio zapažen trag.\nInteresenti za Grujića moraće da se odreknu oko 13.000.000 funti (ili približno 17.500.000 evra) koliko su Redsi procenili vrednost veznog fudbalera poniklog u Crvenoj zvezdi, a planove Italijana, Nemaca i Portugalaca mogla bi da pokvari ideja kluba sa Enfilda da transferom Srbina ujedno i razreše pitanje pojačanja u ofanzivi tako što bi ga dali u zamenu za Malena. Iako detalji ponude nisu definisani, jasno je da bi Liverpul morao da bude spreman i na doplatu s obzirom na to da je razlika u novcu koji dva kluba potražuju za igrače oko 14.000.000 evra.


Radojičić: Mjere u primarnoj zdravstvenoj zaštiti daju rezultate - Glas Srpske\nGS 30.10.2020 18:25\nBANjALUKA - Iako nepovoljna epidemiološka situacija u Banjaluci, još je pod kontrolom, jer mjere reorganizacije primarne zdravstvene zaštite, već daju rezultate, pa su čekanja za testiranje na korona virus u protekla dva dana znatno smanjena.\nSituacija u kojoj se grad ove godine našao zbog pandemije nije ni malo lako, ali ipak nije uspjela da zaustavi kapitalne projekte, pa će svi radovi na izgradnji vodovodne mreže, mostova i drugih saobraćajnica biti uspješno privedeni kraju. Ovo je, gostujući u programu Radija Republike Srpske, rekao gradonačelnik Banjaluke, Igor Radojičić.\nZbog povećanog broja oboljelih od virusa korona, grad Banjaluka reorganizovao je rad Doma zdravlja i odobrio dodatna sredstva kako bi se angažovao dodatni broj medicinskih radnika.\n- Od jutros je u funkciji novi punkt za testiranje na virus korona, iz automobila. Prolazi se brzo, nema zastoja, kontakta sa drugim licima, a u funkciji je i prva lokacija, kod Poliklinike. Otvorena je još jedna ambulanta u Docu i broj medicinskih timova povećan je sa šest, na deset - rekao je gradonačelnik Igor Radojičić za Radio Republike Srpske.\nUprkos brojnim problemima koji su uzrokovani pandemijom, restrukturisanju budžeta i smanjenjem priliva sredstava, ni jedan kapitalni projekat nije obustavljen, a najveći posao su mostovi na Vrbasu.\n- Izgrađeni su mostovi u naseljima Česma i Obilićevo, čeličnom konstrukcijom premošten je Vrbas u Toplicama, a idući petak, biće potpisan ugovor sa izvođačem radova, koji je izabran za most u Docu. Taj most biće jedan od simbola Banjaluke - istakao je Radojičić.\nIzgradnja vodovodne mreže, ravnomjerno u seoskom, kao i u gradskom području, takođe je jedan od prioritetnih zadataka, koji se uspješno realizuje.\nRadi se o stotinama kilometara novih vodovoda i rezervoara na najvišim kotama, završno sa onim u Poniru sa kojeg će, samo sa tog sistema, vodom biti snabdjeveno više od 20 hiljada ljudi. Krajnji cilj je da Banjaluka ne bude žedna i da, podjednako, gradska i prigradska naselja, ali i naša sela, do 2024. godine svi imaju pitku vodu” podsjetio je Radojičić.\nPoseban fokus u ovoj godini grad je stavio na škole i vrtiće, pa su tako čak 32 škole, centralne i područne, renovirane u manjem ili većem obimu.\n- Ovih dana vrtići na nekoliko lokacija u gradu otvaraju svoja vrata, u Lazarevu, na Petrićevcu, u ponedejeljak se otvara vrtić Ježeva kućica, u Kuljanima se gradi novi vratić, a počinje i gradnja u Vrbanji - zadovoljan je gradonačelnik, Igor Radojičić.\nPrema dosadašnjim procjenama, ovogodišnji gradski budžet, biće manji za oko 20 miliona maraka, ali će Banjaluka nastaviti, uz domaćinski pristup, sa razvojem i izgradnjom, kako je i planirano, poručio je Radojičić.


Rusija blokirala deklaraciju SB o sirijskom gradu Kusairu\nRusija blokirala deklaraciju SB o sirijskom gradu Kusairu\nRusija je blokirala deklaraciju Saveta bezbednosti UN kojom se izražava zabrinutost zbog sirijskog grada Kusaira, koji pod opsadom drže sirijske trupe i borci libanske militantne grupe Hezbolah, tvrde diplomatski izvori.\nDeklaracije Saveta bezbednosti moraju da se usvoje jednoglasno, a jedan neimenovani diplomata ističe da je Rusija blokirala predlog Britanije, ističući da „nije preporučljivo reagovati jer Savet bezbednosti UN nije reagovao kada je Kusair preuzela opozicija“.\nRusija je još jednom istakla da intenzivna diplomatija predstavlja najbolji način za izlazak iz sirijske krize, javio je Rojters.\nU Kusairu živi oko 30.000 ljudi, a sukobi za kontrolu nad ovim gradom blizu libanske granice traju već dve nedelje.\nBritanija, koja ovog meseca predsedava Savetom bezbednosti, članicama je dostavila nacrt teksta u kojem se izražava zabrinutost zbog situacije u Kusairu, a posebno zbog uticaja sukoba na civile.\nTekst, u koji je britanska agencija imala uvid, poziva snage predsednika Bašara al-Asada i pobunjenike koji pokušavaju da ga svrgnu „da na svaki način izbegnu civilne žrtve“, a od Asadove vlade traži da omogući „hitan, potpun i nesmetan pristup civilima zarobljenim u Kusairu za nezavisne humanitarne grupe, uključujući agencije UN“.\nNova blokada Moskve u Savetu bezbednosti još više ističe jaz između Rusije i Zapada u pogledu načina za okončanje dvogodišnjeg građanskog rata u Siriji u kom je poginulo više od 80.000 ljudi.\nRusija i Kina se protive pokušajima da se Asadovoj vladi nametnu sankcije i do sada su uložile veto na tri rezolucije ovog tela UN kojima bi ona bila osuđena.


Nove inspiracije, nove ideje, druženje i kreativna upotreba jezika, samo su neke od odrednica koje koristimo za najuzbudljiviji deo jesenjeg semestra. Projekti koji će se održati u ovoj nedelji su: Poster Exhibition – naši najmlađi polaznici imaće priliku da predstave …\nPOZIVAMO VAS : Učenje jezika kroz druženje!\nPozivamo vas na učenje jezika kroz druženje koje je rezervisano za septembar 2018 godine! Komunikacija i interakcija predstavljaju osnovu efikasnog učenja jezika. Kao i prošle, tako i na početku ove školske godine, jezička škola Blackbird organizuje zabavne jezičke aktivnosti …


Izjava ministra inostranih poslova BiH Igora Crnatka povodom obilježavanja 70 godina od osnivanja Vijeća Evrope\nMinistar inostranih poslova Bosne i Hercegovine Igor Crnadak je povodom obilježavanja 70 godina od osnivanja Vijeća Evrope dao slijedeću izjavu koja će putem Stalne misije BiH pri VE biti dostavljena Sekretarijatu Vijeća Evrope u Strazburu:\nVijeće Evrope upravo slavi svoj sedamdeseti rođendan. Ovo je prilika da još jednom podvučemo izuzetno značajnu ulogu Vijeća Evrope u jačanju i promovisanju demokratskih vrijednosti, ljudskih prava i vladavine prava na našem kontinentu.\nUpravo zahvaljujući Vijeću Evrope, 830 miliona Evropljana imaju mogućnost da se direktno obrate Evropskom sudu za ljudska prava.\nJedinstveni sistem konvencija sa 225 međunarodnih multilateralnih sporazuma kojima je Vijeće Evrope depozitar i koji praktično pokrivaju sve sfere života uspostavlja jedinstvene pravne standarde za 47 zemalja članica.\nDanas, više nego ikada, naš kontinent treba Vijeće Evrope i njegove vrijednosti.\nJako i aktivno Vijeće Evrope je najbolji garant da je Evropa spremna da se efikasno suoči sa izazovima današnjice i da traži rješenja koja će biti u najboljem interesu njenih gradjana.”\nPovodom jubileja Vijеća Evrope, ministar Crnadak je takođe saopštio da je nepostizanje dogovora u Parlamentarnoj skupštini BiH o sastavu delegacije za učešće u radu Parlamentarne skupštine Vijeća Evrope napravljena ogromna šteta međunarodnom ugledu BiH.\n“Na sastanku Komiteta ministara Vijeća Evrope sljedeće sedmice u Helsinkiju, između ostalog, naglasiću značaj koji ova organizacija ima za BiH. Podsjetiću i da će BiH u narednom periodu nastaviti da učestvuje u radu ostalih organa Vijeća Evrope, kako bi se, bar donekle, ublažile posljedice propuštanja roka za imenovanje parlamentarne delegacije” poručio je ministar Crnadak.


Junker priznao dve velike greške tokom svog petogodišnjeg mandata predsednika Evropske komisije - Dijalog.net\nNaslovna Vesti Evropska unija Junker priznao dve velike greške tokom svog petogodišnjeg mandata predsednika Evropske komisije\nBrisel, 8. maj 2019. – Žan-Klod Junker priznao je kao dve velike "greške" tokom svog petogodišnjeg mandata na čelu Evropske komisije.\nOn navodi ćutanje za vreme kampanje za referendum o Bregzitu i suviše kasno reagovanje na skandal Luksliks, kada su razotkriveni sistemi utaje poreza za multinacionalne kompanije putem posebnih sporazuma sa Luksemburgom.\nŠef izvršnog tela EU je uglavnom pozitivno ocenio svoj mandat koji se zavšava krajem oktobra, ističući posebno ponovo pokretanje investicija i pad nezaposlenosti u EU od 2014.\n"Slušao sam britansku vladu, slušao sam Kamerona (Dejvida Kamerona, tadašnjeg konzervativnog britanskog premijera) jer mi je on rekao da ne intervenišem u kampanji za Bregzit", rekao je Junker u obraćanju novinarima.\nIzbori za Evropski parlament biće održani od 23. do 26. maja, prenosi Euractiv.\nOznakeEvropska komisijaŽan-Klod Junker\nPrethodno Eskalacija sukoba između mađarskog populističkog premijera i Evropske narodne partije (EPP) uoči izbora za Evropski parlament\nSledeće Koalicija 27: Životna sredina (i dalje) nije prioritet Vlade Republike Srbije\nTop Tags Evropska unija istraživanje konkurs ljudska prava Evropska komisija mediji lokalna samouprava vladavina prava Civilno društvo evropske integracije Vlada Republike Srbije mladi Srbija i Evropska unija OCD Društvo


Prema popisu stanovništa iz 2011. godine u Republici Srbiji (bez Kosova) popisano je 7.186.862 stanovnika. Srbija je statistički podeljena na pet regiona:\nSrbija je u svetu poznata kao sportska velesila. Malo je primera država koje imaju tako skromne uslove za razvoj sporta, a da ujedno ostvaruju zapažene rezultate, posebno u kolektivnim sportovima, koji su inače i najpopularn...\nSrbija je u svetu poznata kao sportska velesila. Malo je primera država koje imaju tako skromne uslove za razvoj sporta, a da ujedno ostvaruju zapažene rezultate, posebno u kolektivnim sportovima, koji su inače i najpopularniji u zemlji. Po popularnosti, kao sport br. 1 u Srbiji izdvaja se fudbal, iako su rezultati klubova i reprezentacije u poslednje dve decenije daleko ispod nivoa koje su ostvarivali fudbaleri u vreme Jugoslavije, svakodnevno, nekoliko desetina hiljada ljudi, bilo profesionalno, amaterski ili rekreativno pika sa popularnom bubamarom. Najveći klupski uspesi u fudbalu, bili su titula šampiona Evrope FK Crvene zvezde iz Beograda 1991. godine, kao i vice-šampionsko odličje gradskog rivala FK Partizana 1966. godine.\nPosle fudbala, na red dolazi srpska kraljica sportova, košarka. Gotovo svaki gradski kvart, školsko dvorište i sl. imaju barem jedan funkcionalan obruč na kojem se može igrati basket, bilo tri-na-tri, jedan-na-jedan ili čak jedan-na-obruč. Generacije i generacije mladića stasale su gledajući osvajače olimpijskih, svetskih i evropskih zlatnih, ali i onih manje sjajnih medalja. I pored krize koju je košarka osetila u poslednjoj deceniji, ipak su osvojena dva seniorska srebra, jedno na EP-u 2009-godine i jedno na SP-u 2014. godine.\nTreće mesto po popularnosti moglo bi se dodeliti najtrofejnijem sportu, vaterpolu. Gotovo da nema takmičenja u poslednjih 20 godina sa kojeg se vateroplisti nisu vratili sa medaljom u svim uzrastima. Vaterpolo je ujedno i jedini kolektivni sport gde i klubovi igraju značajnu ulogu u evropskih takmičenjima. Tako je recimo sedmostruki šampion Evrope VK Partizan, poslednju titulu prvaka Evrope osvojio 2011. godine. VK Crvena zvezda je šampion Evrope bila 2013. godine, a VK Radnički iz Kragujevca je bio vice-šampion Evrope 2014. godine.\n@sportret -> @sfuborac\n1 godina :: 3-Oct-2016 15:55:57\nSFU Borac iz Donje Kruševice n...\nSportsko fudbalsko udruženje Borac iz @donjakrusevica @opstina.golubac je novi @fudbal klub koji se ...\n@sportret -> @fkhajdukveljko\n1 godina :: 1-Oct-2016 13:29:40\nFK Hajduk Veljko iz Negotina s...\nJoš jedan @fudbal klub je postao član #sportret zajednice. Reč je o Fudbalskom klubu Hajduk V...\n@sportret -> @fkgaglovo\n1 godina :: 1-Oct-2016 13:06:21\nFK Gaglovo novi član sportreta...\nEkipa @fkgaglovo iz istoimenog naselja @gaglovo koje se nalazi na teritoriji @grad.krusevac priključ...\nRegioni :: 5\nSportski Klubovi Srbije\nKlubovi :: 3975\nFK CULJKOVIĆ Culjković\nRK KNJAŽEVAC Knjaževac\nŽKK KARAĐORĐEVO Banatsko Karađorđevo\nFK SLOGA Jarkovac\nFK BOLJKOVCI Boljkovci\nKMF BOR Bor\nSportisti :: 94


Priručnik za zdravu komunikaciju: Stilovi rasprave i kako izaći na kraj sa svakim od njih? - My Cup of Tea\nNačin komunikacije jedna je od stvari, koju smo poput vaspitanja sticali odrastajući i posmatrajući svet oko sebe. Upravo zbog okruženja i načina na koji smo odgajani, svako od nas ima različit stil komunikacije.\nUpravo različiti stilovi komunikacije mogu dovesti do sukoba dvoje ljudi, baš kao i različita očekivanja. Međutim, ako do rasprave dođe, neka onda to bude efektno, neka problem bude rešen, a vi ponovo bliski i nasmejani.\nNakon rasprave, kada se strasti slegnu, neophodno je dušu zalečiti dugim i iskrenim razgovorom, u kome ćete jedno drugom objasniti zbog čega ste rekli, ili niste rekli neke stvari, razmotrićete opcije, koje su najbolje za vas i izabrati kompromis.\nAko ste već svesni grešaka koje pravite, sigurno ćete svoj stil komunikacije prepoznati u jednom od sledećih neefikasnih kkomunikativnih stilova, koji vode do rasprave i raspaljuju dramu, i od kojih bi trebalo da se držite podalje, ako želite vezu u kojoj se svaki sukob rešava mirno i bez teških reči.\nOver-Talker je osoba koja se ne zaustavlja, kada jednom počne da govori, u besu i revoltu izgoboriće bujicu reči koje su se taložile godinama, a dok ne izgovori sve, nema mogućnosti za primirje, sa druge strane, posle svega izgovorenog, često primirje nije čak ni opcija.\nPokušajte da napravite izbor reči, da se zaustavite pre nego što povredite voljenu osobu i naučite i da čujete, jer pred onim što slušate, vaša bujica možda konačno dobije branu i strasti se napokon smire.\nReč je o staloženoj osobi, koja uglavnom ćuti i sluša, a koja sa druge strane uvek kaže pravu stvar kada odluči da priča.\nDok osluškujete, pokušajte da procenite pravi način da doprete do partnera, ponekad su prave reči sve što je potrebno da biste opet bili zagrljeni i smireni.\nManipulator zna tačno koji argument da upotrebi, kako bi iz vas izvukao željenu informaciju. Komunikacija sa njima ne dopušta greške. Sačuvajte bistar um, kako ne biste bili isprovocirani i kako biste uvek bili na visini zadatka.\nAko vaš partner tokom svake svađe plače i postaje vaša žrtva, morate znati da na vreme odete i ostavite ga da razmotri vaš odnos i svoje argumente. Nema potrebe da budete u odnosu u kome se neko oseća nemoćno i žrtvovano, dajte voljenoj osobi vremena da promisli, ili jednostavno promeni stil komunikacije.\nKomunikacija je jedan od najvažnijih stubova emotivnog odnosa, a ujedno i teren na kome morate da naučite maestralno da odigrate, ukoliko želite da sačuvate odnos. Utvrdite kom stilu rasprave pripada vaš partner i naučite da se nosite sa tim na najbolji mogući način, jer ako ga u raspravi pobedite više od jednom, shvatiće da nije u pravu i da promena u vašoj vezi mora da otpočne od pojedinca, a da se nastavi kroz odnos vas kao para.


Obaveštenje: Rok za evidentiranje stvarnih vlasnika u APR-u – Institut za pravo i finansije\nYou are here: Home / / Novosti / Obaveštenje: Rok za evidentiranje stvarnih vlasnika u APR-u\nRok za evidentiranje stvarnih vlasnika u APR-u je 31. januar 2019. godine.\nOd 31. decembra 2018. godine, na internet stranici Agencije omogućen je pristup Centralnoj evidenciji stvarnih vlasnika.\nKao pomoć u korišćenju same aplikacije, možete pogledati detaljno Korisničko uputstvo.\nČlanom 2, Zakona o Centralnoj evidenciji stvarnih vlasnika određeno je na koga se primena ovog zakona odnosi:\nOvaj zakon primenjuje se na sledeća pravna lica i druge subjekte\nregistrovane u Republici Srbiji u skladu sa zakonom (u daljem tekstu:\n4) poslovna udruženja i udruženja, osim političkih stranaka,\nsindikata, sportskih organizacija i udruženja, crkava i verskih zajednica;\n7) predstavništva stranih privrednih društava, udruženja,\nfondacija i zadužbina.\nOvaj zakon ne primenjuje se na privredna društva i ustanove u kojima je\nRepublika Srbija, autonomna pokrajina ili jedinica lokalne samouprave\njedini član, odnosno osnivač.\nProverite da li se navedene zakonske odredbe odnose i na pravno lice čiji ste zastupnik.


Gucci kreirao aplikaciju za virtuelno probanje satova - Muški magazin - trendovi, fitness, lifestyle, saveti, devojke...\nNova aplikacija uskoro će moći da se skine za Android i IOS uređaje, a omogućiće vam da preko kamere na vašu ruku stavite različite Gucci satove, kako biste videli kako vam oni stoje. Kada je kupovina satova u pitanju, to je nešto što uvek radimo u prodavnici, jer moramo videti kako nam određeni sat stoji i leži na ruci.\nZbog pandemije virusa, odlazak u radnje predstavlja veliki rizik, pa je zato Gucci omogućio da testiranje satova obavite iz intime vašeg doma. Sve što treba da uradite jeste da u aplikaciji upalite kameru i moći ćete da na ruku stavite sve modele koji se nalaze u prodaji.\nTako tačno možete videti kako će vam neki određeni model stajati, pa ako vam se svidi, onda ga bez bojazni možete poručiti preko interenta.


Utvrđen zajednički stav Srbije i RS o ćirilici i srpskom jeziku\n29.07.2020. 16:55 29.07.2020.\n„Osnovali smo koordinaciono telo koje će se baviti ovim pitanjima i očekujemo prve rezultate već polovinom septembra“, rekao je Vukosavljević\nDelegacije ministarstava kulture Srbije i Republike Srpske danas su u Beogradu definisale polazne osnove za usaglašavanje zakonskih regulativa o srpskom jeziku i ćiriličnom pismu u Srpskoj i Srbiji.\nMinistarka kulture iz Republike Srpske Natalija Trivić je navela da je na sastanku usaglašen zajednički stav da su jezik i pismo identitetsko pravo svakog naroda, pa tako i srpskog, koji živi sa obe strane reke Drine.\n„To smo prethodno definisali zajedničkom deklaracijom, potpisanom u martu prošle godine u Sremski Karlovcima, o srpskom kulturnom prostoru“, rekla je Trivić novinarima posle sastanka u Beogradu.\nOna je napomenula da i Evropska unija, takođe, deklarativno podržava statusne izmene koje regulišu status i pismo svakog naroda, pa tako i srpskog. Trivićeva je rekla da to nikako ne ugrožava ostale konstitutivne narode u Republici Srpskoj, odnosno BiH.\n„Svaki narod, pa tako i srpski, ima pravo da ima regulativu koja se jače i snažnije pozicionira, u smislu očuvanja srpskog jezika i pisma kao dela nacionalnog identiteta“, rekla je Trivićeva.\nMinistar kulture Republike Srbije Vladan Vukosavljević je naveo da je sastanak bio veoma konkretan i da su usaglašene osnove o srpskom jeziku i ćiriličnom pismu.\nOn je naveo da su politika očuvanja i zaštite ćiriličnog pisma, kao tradicionalnog izraza kulturnog identiteta srpskog naroda ma gde on živeo, kao i kulturna politika unapređenja jezika, pitanja od najvažnijeg značaja za srpski narod u Srbiji i Republici Srpskoj.\n„Osnovali smo danas koordinaciono telo koje će se baviti tim pitanjima i očekujemo prve rezultate već polovinom septembra. Očekujemo da će zakonska rešenja dve države biti ista i da će ta rešenja doprineti principima za koje smo se založili u deklaraciji o kulturnom prostoru u Sremskim Karlovcima u martu prošle godine“, kazao je Vukosavljević, a prenosi Tanjug.\nPreporučujemoVladan Vukosavljevićzaštita ćiriliceNatalija TrivićRepublika SrpskaSrbija


Produžen rok za prijavu na 3. PR takmičenje studenata Vojvodine - PORTAL\nZbog uključivanja novih partnera u treće PR takmičenje studenata Vojvodine, koji su pripremili vredne nagrade za najuspešnije učesnike, produžen je rok za prijavljivanje timova na „PRimer 2012”, saopštili su organizatori. Rok je produžen do 15. marta, a zahvaljujući uspostavljenoj saradnji Centra za odnose s javnošću Novog Sada i EXIT-a, najuspešniji takmičari biće u prilici da se radom ”izbore” za mesec dana prakse sa njihovim PR timom, kao i da rade u Press centru tokom Festivala ove godine. Uz to, za najbolje studente obezbeđen je i komplet ulaznica za muzički festival EXIT, učešće na međunarodnoj PR konferenciji, kao i druge vredne nagrade, poput gedžeta, plaćene studentske članarine u Centru za odnose s javnošću Novog Sada i stručne literature.\nDo 15. marta, svi zainteresovani studenti, timove sastavljene od tri do najviše pet članova, mogu da prijave na web stranici Društva Srbije za odnose s javnošću – www.pr.org.rs. Pravo učešća na takmičenju imaju redovni i vanredni studenti osnovnih akademskih, strukovnih i master studija na državnim i privatnim fakultetima u Vojvodini, mlađi od 27 godina. Kotizacija se ne naplaćuje, a timovi mogu biti sastavljeni i od članova s različitih fakulteta.\nPosle prijavljivanja, za sve učesnike biće organizovana besplatna edukacija koja treba da im pomogne da savladaju metodologiju rešavanja studije slučaja, kao i osnovne praktične veštine i znanja iz odnosa s javnošću. Žiri sastavljen od uglednih stručnjaka iz oblasti odnosa s javnošću, ocenjivaće i u uži izbor izabrati deset najuspešnjih radova koji će se plasirati u polufinale. Plasman u finale obezbediće pet timova, koji će se krajem aprila boriti za nagrade.\nViše informacija možete dobiti putem mejla prcentarns@gmail.com, a na sajtu Društva Srbije za odnose s javnošću možete preuzeti formular.


Faktor | DF: Osuđujemo kriminalno-političke napade na nezavisnost CIK-a\n09.10.2020. / 20:09\nOdluka Agencije za zaštitu ličnih podataka da se Centralnoj izbornoj komisiji zabrani objava spiska birača registrovanih za glasanje putem pošte, te da te podatke odmah ukloni sa svoje službene stranice, iznenađujuća je i ničim opravdana, saopćili su iz Demokratske fronte.\n- Svjedoci smo da je ovih dana cjelokupna građanska javnost u BiH sa velikim odobravanjem pozdravila ovaj potez CIK-a koji su svi dobronamjerni shvatili kao odlučan pokušaj uklanjanja ove vrste izbornog inžinjeringa.\nOčito da je CIK ovim potezom dirnuo u "osinje" kriminalno-političko gnijezdo te zato ovu odluku Agencije za zaštitu ličnih podataka smatramo političkom, a nije teško pretpostaviti iz kojih opcija je inicirana.\nDemokratska fronta se nada da će CiK istrajati u svom naumu, da predstojeći lokalni izbori budu transparentni i obavljeni po svim pravilima demokratskog svijeta - navodi se u saopćenju DF-a.\nDemokratska fronraCentralna izborna komisija BihAgencija za zaštitu ličnih podataka\nOO Centar Sarajevo


Blog 19. Preporuka kao put do poslaOz Bulevar\nBez obzira da li preporuku pišete sami ili neko od Vaših nadređenih, bitno je da ona sadrži neke osnovne elemente. U preporuci mora da bude jasno naglašeno ko je davalac preporuke (kako na početku preporuke, tako i na kraju uz obavezan potpis). Pored imena i prezime date osobe, navodi se i njegove zvanje, institucija u kojoj je angažovan i ako se zahtevaju kontakni podaci (na kraju preporuke). U uvodnom pasusu preporuke je bitno da se istakne koliko Vas dugo poznaje osoba koja piše preporuku, na koji način ste sarađivali (student-profesor, šef/direktor-radnik, saradnik, metnor i slično) i razloge zbog kojih preporučuje baš Vas. U nastavku preporuke potrebno je navesti Vaše sposobnosti, veštine, kvalitete, dostignuća, rezultate i sve ono što Vas može predstaviti u najboljem svetlu za dati program. Time treba da se istaknu Vaše mogućnosti da zadovoljite sve zahteve programa za koji se prijavljujete. U samom konkursu je navedeno da li preporuke prilažete Vi uz ostalu dokumentaciju ili to treba da uradi davalac preporuke. Takođe, potrebno je preporuku predati na memorandumu fakulteta ili poslodavca, ukoliko konkursom nije predviđeno da to bude na posebnom obrascu.\nKvalitetan CV i bogato radno iskustvo sigurno će predstavljati prednost pri zapošljavanju svakog kandidata. Ipak, dodatne informacije u vidu preporuka bivših poslodavaca, mogu biti presudan faktor u njihovom odabiru. One sa sobom nose izvesnu težinu jer su objektivne, nepristrasne i potiču od trećih lica, tako da se na osnovu njih može steći realnija slika o kvalitetima i sposobnostima kandidata. Iako one nisu potpuno pouzdana garancija o podobnosti aplikanata za određeno radno mesto, njihova verodostojnost je značajna, a samim tim i uticaj na donošenje konačne odluke. Kakvu će preporuku zaposleni dobiti od svog poslodavca zavisi od njihovog zalaganja i odnosa prema radu. Svaki posao je novo iskustvo, a da li će se iz njega nešto biti naučeno zavisi od stava radnika. Neosporan kvalitet i znanje neče imati priliku da dođu do izražaja, ukoliko ih zasenjuju netolerantnost, lenjost, bezobzirnost... Zbog toga, treba se truditi da se iz svake situacije i svake radne prilike izvuče maksimum i na taj način povećaju šanse za napredovanje u karijeri.


RTS :: Za besplatnu pravnu pomoć obratite se Opštini\nDruštvo Za besplatnu pravnu pomoć obratite se Opštini\npetak, 22. nov 2019, 23:55 -> 06:57\nZa besplatnu pravnu pomoć obratite se Opštini\nOd oktobra se primenjuje Zakon o besplatnoj pravnoj pomoći, koji smo čekali više od decenije. Kada im je potrebna pravna pomoć, a nemaju novca za advokata koji bi ih savetovao, pisao im podneske ili ih branio, oko 600.000 građana moglo bi da računa na pomoć države.\nPolicija, tužilaštva, sudovi, od februara pozivaju kol-centar AKS kada treba da angažuju advokate po službenoj dužnosti za građane koji ostvare pravo na odbranu o trošku države u krivičnom postupku.\nNekada su ti organi sami pozivali advokate, neke i češće, mimo redosleda sa spiska Komore, i tako im omogućavali da zarade više novca od drugih, potom ga i delili – takve tvrdnje smo slušali godinama iz vaše Komore. Takođe da su birani i branioci koji ne bi radili u interesu klijenta. Šta je sada praksa od kada je uveden kol centar, ima li mesta za bilo kakve zloupotrebe?\n– Ono što je vrlo bitno, to je da je iz ovog sistema apsolutno izbačen ljudski faktor, kada izbacite ljudski faktor onda i bilo kakvu sumnju na korupciju spuštate na najniži mogući nivo.\nOno na šta bih ja skrenuo pažnju to je da smo od strane naših kolega obavešteni da je u prethodnim mesecima došlo do izvesnog broja donošenja sudskih rešenja u kojima se branioci po službenoj dužnosti upućuju na okrivljene kako bi naplatili troškove svog angažovanja.\nDržava ima tu obavezu da onim građanima koji dođu pod udar krivičnog postupka, a gde je obavezna odbrana, da im pruži tu odbranu. Ja sam to zaista detektovao kao veliki problem, tražio sam sastanak sa ministrom pravde i predsednikom Vrhovnog kasacionog suda.\nOd prvog oktobra primenjuje se Zakon o besplatnoj pravnoj pomoći. Ko ima pravo na besplatnu pravnu pomoć, kome treba da podnese zahtev za to?\n– Zakon prepoznaje nekih 13 kategorija lica koja mogu biti korisnici, određene ranjive grupe – deca, osobe sa invaliditetom, raseljena lica, žrtve porodičnog nasilja i tako dalje.\nProcedura je vrlo jednostavna, dakle onaj ko smatra da ispunjava uslove ovog Zakona odlazi u opštinu i tada ga opština upućuje na Advokatsku komoru Srbije, koja mu sa svoje liste dodeljuje advokata.\nGodinama je advokatura kočila donošenje Zakona o besplatnoj pravnoj pomoći, bili ste protiv toga da i nevladine organizacije pružaju tu pomoć i da za to budu plaćeni od države. Šta ste postigli, šta sada nevladine organizacije mogu da rade?\n– Pa pre svega, sačuvali smo ustavnost tog rešenja, naše protivljenje je bilo apsolutno opravdano. Po Ustavu pravnu pomoć mogu da pružaju samo advokatura i jedinice lokalne samouprave.\nDa li to znači da ste onda protiv toga da uopšte nevladine organizacije pružaju pravnu pomoć, ako se pozivate na Ustav, ili Vam samo smeta da ih država za to plaća?\n– Dakle, Ustav mora biti poštovan, tu nema kompromisa. S druge strane, ja poštujem činjenicu da su se kroz godine rada pojedine nevladine organizacije specijalizovale za određene oblasti, međutim oni su se i tada u nekim komplikovanijim slučajevima obraćali advokatima.\nDanas je njihovo delovanje suženo na dve oblasti, to su Zakon o azilu i diskriminaciji, i u tim slučajevima oni mogu pružati pravnu pomoć, ali i u tim slučajevima preko advokata sa liste Advokatske komore Srbije.\nAdvokati koji su protestovali ispred Advokatske komore Srbije nezadovoljni radom Komore, između ostalog, ocenili su da je Zakon o besplatnoj pravnoj pomoći pun mana, da ima milion i jednu manu, i postavili pitanje ko će građanima snositi troškove u slučaju gubitka spora.\n– To će se pitanje rešiti podzakonskim aktima, Pravilnikom o plaćanju. Ja ne bih da prejudiciram, ali pretpostavljam da će stav Upravnog odbora svakako biti na liniji toga da troškove ne može da snosi korisnik ovog Zakona jer time bi bio obesmišljen sistem besplatne pravne pomoći.


Baterije koje neće morati da se pune – Haber.ba\nBaterije koje neće morati da se pune\nNaučnici sa Univerziteta u Alberti i Torontu napravili su šemu za kvantnu bateriju koja nikada ne gubi snagu. Baterija još ne postoji, ali ukoliko uspiju u svom naumu, to bi značio veliki tehnološki proboj na polju skladištenja energije.\nBaterija - Express.hr\n„Sadašnje baterije, poput litijum-jonskih koje napajaju pametne telefone, funkcionišu na klasičnim elektrohemijskim principima, dok su kvantne baterije bazirane isključivo na zakonima kvantne mehanike“, navodi hemičar Gabrijel Hana sa Univerziteta u Alberti.\nIzveštaj studije, objavljen u Journal of Physical Chemistry C, pokazuje da bi kvantna baterija iskorišćavala „eksitoničnu“ energiju – eksiton je kondenzat koji pokazuje makroskopske kvantne fenomene, poput superprvodnika.\nEksiton je čestica koja se sastoji od odbjeglih elektrona i praznina koje su iza sebe ostavili. Tako nastale praznine ponašaju se kao pozitivno naelektrisane čestice, koje privlače elektron.\nKako su zaključili, takav baterijski model trebalo bi da bude „izuzetno otporan na energetske gubitke“, zahvaljujući činjenici da bi baterija bila napravljena u takozvanom „tamnom stanju“.\nPošto bi baterija bila konstruisana na način koji bi iskorišćavao pogodnosti kvantne mreže, istraživači tvrde da bi baterija bila u stanju da oslobađa energiju bez trošenja iste.\nNa tom putu, međutim, stručnjaci će morati da smisle praktičan način njenog pravljenja. Osim toga, moraće i da pronađu način da nova tehnologija pronađe primjenu u svakodnevnom životu, piše “RTS“.\nTeme:baterija, naučnici, punjenje\nNaučnici razvijaju pilulu za zaborav\nNesretni slučaj se dogodio tokom noći u Sremčici (Srbija).\nŽive same u zabačenom selu na planini, ali jedna s drugom ne razgovaraju\nPlaninska sela u Srbiji već nekoliko decenija izumiru. Tako su u Brođancima kod Grdelice...\nNa području Općine Vareš od jutros, 14. novembra se provode mjere i aktivnosti na...\nPsa vezanog za automobil vukao po putu, pa pokušao objasniti zbog čega je to uradio\nNepoznati vozač iz Sarajeva izazvao je ogorčenost i ljutnju građana nakon što je na...


Fajzerova pilula protiv korona virusa 90% efikasna › Made-in-Germany.rs\nNakon završenih ispitivanja, američki farmaceutski gigant Fajzer/Bajontek je saopštio da je njegov eksperimentalni lek protiv korona virusa gotovo 90 posto efikasan u smanjenju stope hospitalizacije i smrti pacijenata, zbog čega sada traži brzo odobrenje za njegovu upotrebu.\nSaopštenje Fajzera dolazi samo dan nakon što je Velika Britanija objavila da je dala zeleno svetlo za kovid pilule kompanije “Merk”, čime je postala prva zemlja na svetu koja je dala takvo odobrenje, prenosi agencija Asošiejted pres.\nFajzer je u petak objavio preliminarne rezultate studije sprovedene na uzorku od 775 odraslih pacijenata koji su lek uzimali istovremeno sa drugim antivirusnim lekom. Nakon mesec dana oni su imali za 89% manju stopu hospitalizacije ili smrti, u poređenju sa pacijentima koji su uzimali lažnu pilulu. Naime, manje od 1% pacijenata koji su uzimali lek morali su da budu hospitalizovani, a niko nije umro.\n– Nadali smo se da imamo nešto izvanredno, ali retko je da vidite odlične lekove sa gotovo 90% efikasnosti i 100% zaštitom od smrti – izjavio je doktor Mikael Dolsten, glavni naučni savetnik kompanije Fajzer.\nInače, učesnici ispitivanja su bili nevakcinisani, sa blagom do umerenom kovid infekcijom, i smatrani su visoko rizičnim za hospitalizaciju zbog drugih zdravstvenih problema poput gojaznosti, dijabetesa ili srčanih oboljenja. Lečenje je počelo u roku od tri do pet dana od prvih simptoma i trajalo je ukupno pet dana.


BANJALUKA – Pandemija virusa korona odnijela je milione maraka iz lokalnih budžeta u Srpskoj, a najviše novca proteklih pola godine opštine i gradovi izdvajali su za pomoć zdravstvenim ustanovama, nabavku sredstava za dezinfekciju i saniranje štete u privredi.\nPrema podacima Odjeljenja za finansije banjalučke Gradske uprave, najveći grad Srpske je za suzbijanje širenja virusa korona i saniranje posljedica pandemije izdvojio oko 3,6 miliona maraka.\n“Za dezinfekciju javnih površina, gradskih ustanova, troškove karantina, grant Domu zdravlja te prevoz zdravstvenih i radnika MUP-a tokom vanredne situacije izdvojeno je oko 400.000 maraka. U toku je i opremanje “kovid” ambulante u naselju Dolac, za šta je predviđeno 150.000 KM”, navode za “Glas Srpske” u gradskom Odjeljenju za finansije.\nDodaju da su ipak sredstva koja su planirana i utrošena za ublažavanje negativnih ekonomskih posljedica pandemije znatno veća.\n“Skupština grada je usvojila paket mjera ukupne vrijednosti od oko 1,3 miliona KM, kojima se pomaže privrednim subjektima i preduzetnicima u prevazilaženju negativnih ekonomskih posljedica pandemije, a za subvencije u poljoprivredi namijenjeno je milion KM”, ističu u Odjeljenju za finansije i dodaju da je planirano i 450.000 maraka pomoći stanovništvu po raznim osnovama. Osim toga, dodali su, u vanrednoj situaciji su doznačeni i paketi hrane i drugih potrebnih sredstava socijalno ugroženom stanovništvu, za šta je izdvojeno oko 300.000 KM.\n“Zbog situacije uzrokovane virusom korona došlo je do pada prihoda u budžet grada. Projekcije su da će realizacija poreskih i neporeskih prihoda do kraja godine biti manja za 20 miliona KM u odnosu na početni plan”, istakli su u Odjeljenju za finansije i naglasili da uprkos krizi u budžetu nisu smanjena planirana izdvajanja za kapitalne investicije, koja u ovoj godini dostižu rekordan nivo od oko 37 miliona KM.\nKorona je milione već koštala i Bijeljinu, gdje je za suzbijanje posljedica pandemije izdvojeno oko 1,7 miliona maraka.\n“Zbog toga smo smanjili izdvajanja za kapitalne investicije u budžetu”, pojasnili su u Gradskoj upravi Bijeljina.\nU proteklih pola godine najmlađi grad u Srpskoj izdvojio je 247.500 KM za suzbijanje širenja virusa korona.\n“Tim novcem plaćeni su respiratori, sredstva za dezinfekciju te zaštitna oprema, a dio je namijenjen i poslovnim subjektima, kao i socijalno ugroženom stanovništvu”, naveli su u Upravi grada Gradiška.\nDio novca iz lokalne kase Trebinja takođe je preusmjeren na suzbijanje, prevenciju i saniranje štete uzrokovane pandemijom.\n“Do sada smo preko Javne ustanove “Ekologija i bezbjednost” izdvojili 20.000 KM za uspostavljanje i održavanje karantina i dezinfekciju. Dom zdravlja je izdvojio 20.000 KM za opremanje “kovid” ambulanti, zdravstvene usluge u karantinima i dezinfekciju”, navode u trebinjskoj Upravi. U proteklih šest mjeseci, dodali su, došlo je do racionalizacije utroška sredstava.\n“Iznos za stimulisanje novih radnih mjesta umanjen je za 140.000 KM, a ovaj iznos je preusmjeren za subvencije koje grad doznačava privrednicima, kao vid podrške zbog zabrane rada i drugih ograničenja proisteklih iz mjera prevencije virusa korona”, naveli su u Upravi grada.\nU Gradskoj upravi Doboj navode da su izdvojili 86.695 KM za zaštitna sredstva i povećanje kapaciteta zdravstvenih ustanova u borbi protiv virusa korona, što kako kažu nije uticalo na plan budžeta za ovu godinu.\nPrema riječima potpredsjednika Saveza opština i gradova RS Mladena Đurevića, vjerovatno ne postoji nijedna lokalna zajednica u Srpskoj kojoj “kovid 19” nije pomrsio planove sa početka godine.\n“Određeni projekti su morali biti stavljeni po strani da bi novac bio preusmjeren na sprečavanje širenja zaraze”, rekao je Đurević, koji je i načelnik Višegrada. Dodao je da su januar i februar u toj lokalnoj zajednici u turističkom smislu najavljivali rekordnu godinu, a onda ih je mart demantovao i sve je zatvoreno. Đurević kaže da je opština izdvojila značajna sredstva za obezbjeđenje maski, formiranje karantina, ishranu ljudi u karantinu, dezinfekciju javnih površina i sve druge mjere koje su bile ključne za zaustavljanje korone. (Glas Srpske)


12.06.2020 u 10:35\nBaletski pedagozi sa Kube i iz Srbije na kursu sa talentima\nRandol Betankur i Kristofer Vaskez, baletski igrači i pedagozi sa Kube i Olja Đukić i Luka Lukić iz naše prestonice, održaće intenzivni majstorski kurs klasičnog baleta i savremene igre od 13. do 25. jula, u Nacionalnoj fondaciji za umetničku igru u Beogradu (Kolarčeva 3). Časovi su namenjen učenicima baletskih škola, od 7 do 12, kao i od 13 do 18 godina, a pored baletskog repertoara i rada na pas de deux tehnici polaznici će se susresti sa savremenom igrom, hip-hopom, salsom, i novim formama umetničke igre. Raspored podrazumeva svakodnevne časove od 10 do 15 časova, a prijavljivanje će se obavljati do 1. jula. Randol Betankur rođen je u Holginu, na Kubi. Posle završene Nacionalne baletske škole u Havani 2012. godine otisnuo se u svet. Svoj prvi angažman dobio je u Johanesburgu, gde\n16.02.2020 u 14:36\nKurs evra prema dolaru na najnižem nivou za poslednje dve i po godine\nVAŠINGTON – Na svetskim valutnim tržištima dolar je ojačao prošle sedmice, najviše prema evru, zahvaljujući naznakama ubrzanja rasta američke privrede i stagniranja evropske. Indeks za američki dolar pokazuje da je vrednost te valute u odnosu na ostalih šest najvažnijih svetskih valuta porastao prošle sedmice za 0,45 posto, na 99,14 bodova, što je najviši nivo u četiri meseca. Pritom je kurs evra prema dolaru pao za 1,1 odsto, na 1,0830 dolara, najniži nivo za dve i po godine. Pritisak na evro je, kako prenosi Tanjug, posledica loših makroekonomskih pokazatelja iz evrozone. Prema izveštaju Eurostata, u poslednjem prošlogodišnjem tromesečju privreda evrozone porasla je za samo 0,1 odsto na kvartalnom nivou, dok je prethodna tri meseca rasla 0,3 posto. Pritom je nemačka privreda,\n31.07.2019 u 15:37\nTabaković: Neprihvatljiva preporuka MMF-a o većim fluktuacijama kursa\nGuvernerka Jorgovanka Tabaković rekla je danas da Narodna banka Srbije (NBS) neće prihvatiti preporuku Međunarodnog monetarnog fonda (MMF) da se dozvoli veća fluktuacija deviznog kursa dinara što bi povećalo „dinarizaciju” – upotrebu domaće valute, jer ta politika nije dala dobre rezultate u Albaniji. Ona je na prezentaciji Godišnjeg izveštaja o stabilnosti finansijskog sistema u 2018. godini, na pitanje novinara da li će poslušati savet MMF s kojim Srbija ima savetodavni aranžman, rekla da taj savet nije dao očekivane rezultate u Albaniji. „Da bi se prihvatio bilo čiji savet, to znači da ono što radite ne daje dobre rezultate, a da savet obećava bolje rezultate. Međutim takva politika MMF-a je u Albaniji upravo doprinela da se ta zemlja sve više suočava sa 'evroizacijom' “, rekla\n03.06.2019 u 08:56\nDinar danas najjači od početka godine\nDinar je danas na novom rekordnom nivou prema evru u ovoj godini i zvanični srednji kurs iznosi 117,9288 dinara za evro, što je neznatna promena u odnosu na petak, objavila je Narodna banka Srbije. Dinar vredi prema evru isto kao pre mesec dana, a na godišnjem nivou i u odnosu na početak godine je jači za 0,2 odsto. Indikativni kurs dinara prema dolaru je ojačao u petak za 0,3 odsto na 105,6615 dinara za dolar. Dinar je prema dolaru slabiji za 0,1 odsto na mesečnom nivou, na godišnjem za 4,1 procenat, a od početka godine je u padu za 2,2 posto. NBS je kupila od početka godine na međubankarskom deviznom tržištu 350 miliona evra i prodala 130 miliona kako bi ublažila prekomerne dnevne oscilacije kursa, prenosi Tanjug. Najslabiji kurs dinara prema evru zabeležen je 29.\n30.05.2019 u 11:38\nBesplatne obuke u oblasti pčelarstva, voćarstva i organske proizvodnje\nPoljoprivredni fakultet Univerziteta u Beogradu u saradnji sa Sekretarijatom za privredu grada Beograda organizuje besplatne obuke u oblasti pčelarstva, voćarstva i organske proizvodnje na teritoriji grada, saopšteno je danas iz gradskog sekretarijata. Besplatne obuke organizuju se radi podizanja opšteg znanja iz ovih oblasti, a po završetku teorijske obuke polaznici će proći testiranje o stečenom znanju, nakon čega će im biti dodeljeni sertifikati. Obuka za organsku proizvodnju, u trajanju od dva dana, počeće 10. juna. Besplatna obuka u oblasti pčelarstva počinje 7. juna i trajaće tri dana, a obuka u oblasti voćarstva 12. juna, u trajanju od tri dana. Sve obuke održaće se na Poljoprivrednom fakultetu u Beogradu, a zainteresovani se mogu prijaviti na broj telefona 7157-810.\n23.02.2018 u 08:53\nRekordna vrednost dinara, kurs 118,0128\nDinar je danas na novom rekordnom nivou u ovoj godini s rastom od 0,1 odsto prema jedinstvenoj valuti evrozone, i zvanični srednji kurs iznosi 118,0128 dinara za evro, objavila je Narodna banka Srbije. Dinar je jači prema evru za 0,5 odsto nego pre mesec dana, a na godišnjem nivou jači za 5,0 procenata. Dinar je od početka godine porastao prema evru za 0,4 odsto. Indikativni kurs dinara prema dolaru je skočio juče za 0,5 odsto na 95,7119 dinara za jedan dolar. Dinar je prema američkoj valuti jači za 1,1 odsto nego pre mesec dana, na godišnjem nivou jači za 22,6 procenata, a od početka 2018. godine je ojačao za 3,6 posto. NBS je juče intervenisala na međubankarskom deviznom tržištu kupovinom 30 miliona evra kako bi ublažila prekomerne dnevne oscilacije kursa, tako da je od ukupan\nDinar ponovo rekordno jak\nDinar je ponovo dostigao rekordno visoku vrednost za poslednje tri godine. Zvanični srednji kurs domaće valute prema evru juče je iznosio 118,2934 dinara za jedan evro, što je najjača vrednost od 4. septembra 2014. godine. Prema podacima Narodne banke (NBS), dinar je od početka 2017. godine nominalno ojačao prema evru 4,4 odsto, a centralna banka je u ovoj godini na domaćem deviznom tržištu kupila neto 770 miliona evra, što je razlika od kupljenih 1,355 milijardi evra i prodatih 585 miliona evra. U NBS kažu da su pritisci na jačanje dinara, koji su bili prisutni od aprila do sredine novembra ove godine, rezultat znatno boljih makroekonomskih prilika u Srbiji i perspektiva domaće ekonomije – uravnoteženih platnobilansnih kretanja, visokog priliva stranih direktnih i portfolio investicija, kao\n23.11.2017 u 12:15\nKurs nije jedini pokretač izvoza\nJapanski guverner Haruhiko Kuroda na udaru je svetske javnosti svaki put kad japanski jen oslabi. Posebno glasan u kritikama na njegov račun je američki predsednik Donald Tramp koji ga optužuje da namernim slabljenjem japanske nacionalne valute pomaže svojim izvoznicima da ostvare nefer prednost u odnosu na američke izvoznike. U Srbiji je, sa druge strane, guvernerka Jorgovanka Tabaković na udaru stručne javnosti svaki put kada dinar oslabi. Odgovor na pitanje zašto je to tako krije se, zapravo, u strukturi japanske i srpske privrede. Japan, koji je izvozno orijentisana ekonomija, vrlo često namernim slabljenjem svoje valute stimuliše izvoz, dok se u Srbiji, koja je uvozno orijentisana privreda, najveća buka digne svaki put kad dinar počne da slabi.\n19.08.2017 u 11:30\nBesplatan kurs programiranja za đake\nBeogradski školarci će od septembra imati priliku da pohađaju besplatan kurs programiranja „Junior. Labs. Namics. – Programiraj svoju budućnost” gde će savladavati gradivo po metodi Masačusetsovog instituta za tehnologiju. Ova radionica namenjena je, pre svega, deci nezaposlenih roditelja uzrasta od 7 do 16 godina, a upis koji organizuje „Kliker – centar za kreativno razmišljanje” počinje danas. Sa osnovama programiranja đaci će se upoznati na radionicama „Scratch”, „App inventor” i „Veb programiranje”. Na ovaj način biće omogućeno svoj deci, nezavisno od materijalnog stanja, da nauče i steknu znanja koja će im biti sve potrebnija u budućnosti. – Smatramo da edukacija dece i mladih ne treba da bude povezana sa novčanim mogućnostima. Želimo da podržimo prestoničke školarce, da im


Srbija: izbori na pragu, odluke o kandidatima nema / Srbija / zone / home page - Osservatorio Balcani e Caucaso Transeuropa\nSrbija: izbori na pragu, odluke o kandidatima nema\nUpadljivo oklevanje vladajućeg bloka da odredi kandidata za predsedničke izbore se ipak može uzeti kao znak nedovoljne odlučnosti koja bi tom bloku mogla da nanese ozbiljnu političku štetu\n08.02.2017. - Dragan Janjić Beograd\nRedovni predsednički izbori u Srbiji treba da budu održani za dva, najviše tri meseca, ali se o kandidatu vladajućeg bloka još ništa pouzdano ne zna. Oklevanje sa izborom kandidata počinje da bode oči budući da se već uveliko zna da će dva ključna kandidata opozicionih stranaka i gradjanskih pokreta biti srpski ombudsman Saša Janković i bivši ministar spoljnih poslova Vuk Jeremić.\nJeremić već nekoliko nedelja vodi kampanju po Srbiji, a Janković 7. februara podneo je ostavku na mesto ombudsmana, dakle se očekuje i njegova kampanja. Bilo bi pogrešno zaključiti da su SNS i njeni partneri u panici i da ne znaju šta da rade, ali se oklevanje ipak može uzeti kao znak nedovoljne odlučnosti koja bi tom bloku mogla da nanese ozbiljnu političku štetu.\nNeodlučnost nije motivisana potezima koje vuku oponenti, nego je posledica komplikovanih i nerešenih odnosa unutar samog vladajućeg bloka, gde stranke i uticajne grupe i pojedinci traže načina da za sebe izvuku maksimalnu političku korist od narednih izbora.\nOdluku o predsedničkom kandidatu treba da donese lider SNS-a, srpski premijer Aleksandar Vučić, koji je ubedljivo najuticajnija i najpopularnija politička figura u zemlji. Njegovi saradnici i koalicioni partneri ga, sada već otvoreno, podstiču da se lično kandiduje i tako obezbedi pobedu vladajućeg bloka u prvom krugu, ali on okleva i pokušava da nađe neko drugo rešenje.\nOni koji se zalažu za Vučićevu kandidaturu imaju ubedljive razloge za to. Naime, drugi potencijalni kandidat vladajućeg bloka je aktuelni predsednik Srbije Tomislav Nikolić, koji je već javno izrazio želju da ponovo trči predsedničku trku, teško da može da dođe do pobede u prvom krugu. O njemu ni sam Vučić očigledno nema naročito visoko mišljenje, inače bi ga podržao odmah nakon što je izrazio želju da se kandiduje. Pobeda u prvom krugu za SNS i vladajući blok bi bila potvrda dominacije, dok bi ulazak u drugi krug mogao da se tumači kao znak opadanja moći tog bloka.\nRazlozi koji srpskog premijera teraju na uzdržanost ne tiću se samog izbornog procesa, nego se odnose na „dan posle“, odnosno na to kako bi raspored političkih snaga u zemlji mogao da izgleda nakon što on pobedi na predsedničkim izborima. Naime, ovlašćenja predsednika nisu velika, a realna moć leži u rukama vlade i vladajućih stranaka. To znači da Vučić, ako se kandiduje za predsednika, mora prethodno da osigura dominaciju u vladi, u kojoj više ne bi mogao da bude premijer. Za njegovu kandidaturu se i dalje naročito glasno zalaže ministar spoljnih poslova i lider Socijalističke partije Srbije (SPS) Ivica Dačić.\nSPS je ključni koalicioni partner SNS-a i Dačić verovatno očekuje da, u slučaju povlačenja Vučića sa premijerskog mesta, poveća uticaj u izvršnoj vlasti, a možda se nada i dogovoru o premijerskom mestu. Ali, SPS i Dačić ističu bliskost sa Moskvom, a Vučić ne može znati da li će ambiciozni i iskusni koalicioni partner poželeti tu bliskost da iskoristi protiv njega ako i ukoliko premijersku funkciju zameni predsedničkom. Istovremeno, sam premijer se ne može pohvaliti jakim vezama u Moskvi koje bi mu omogućile da blokira takve ambicije, ukoliko do njih dođe.\nOsim toga, postoji makar teoretska mogućnost da Vučić po preuzimanju predsedničke funkcije, izgubi deo uticaja unutar SNS-a. Jer, aktuelni predsednik Tomislav Nikolić, koji je osnivač i prvi predsednik SNS-a, napustio je stranačku funkciju onog trenutka kada je postao predsednik. Sasvim je moguće da će Nikolić tražiti od Vučića da i on isto učini, pa će mesto šefa stranke ostati upražnjeno. Nikolić bi u tom slučaju mogao da poželi da ponovo preuzme stranku, u zamenu za odustajanje od predsedničke funkcije, što otvara prostor za unutarstranačka pregrupisavanja.\nTako bi se Vučić našao u situaciji da, kandidujući se za predsednika Srbije, dobije po Ustavu prilično slabo mesto šefa države, a da unutar svoje partije i unutar vlade otvori prostor za rast uticaja ambicioznih saradnika koje u trenutku eventualne krize možda neće moći u potpunosti da kontroliše. Jedini način da to spreči je da prethodno u potpunosti i dugoročno osigura svoje pozicije u vladi i SNS-u. To neće biti lako jer ni ugled i ambicije „političkog oca“ SNS-a Tomislava Nikolića i koalicionog partnera Ivice Dačića nisu minulih godina skršeni.\nDo sada radjena istraživanja javnog mnjenja kandidatima opozicije daju šanse za ulazak u drugi krug ukoliko kandidat ne bude Vučić, ali ne i za konačnu pobedu u drugom krugu. Pri tome Jeremić, koji ima prethodno političko iskustvo i u dosadašnjem delu kampanje koristi populističku retoriku, ima nešto više šansi. Janković se nije bavio politikom i to će pokušati da iskoristi kao prednost kod značajnog dela biračkog tela zasićenog neispunjenim obećanjima političkih lidera. Oko njih dvojice se već uveliko grupišu snage koje će ih podržati.\nJeremić je napravio savez sa uticajnim lokalnim strankama i liderima u gradovima Šapcu (zapadna Srbija) i Kragujevcu (centralna Srbija), a pokušava da učvrsti pozicije i u drugim opštinama. Njega podržavaju mahom političke grupacije i pojedinci sa naglašenim nacionalnim predznakom. Računa na podršku razočaranih glasača SPS-a i SNS-a, ali i na glasove dela pristalica razočaranij pristalica proevropski raspoloženih stranaka.\nJanković je, bar kada je o kampanji reč, na samom početku. On je dobio važnu podršku Demokratske stranke (DS), koja raspolaže ozbiljnom infrastrukturom, kao i manjih partija, poput Nove stranke nekadašnjeg premijera Zorana Živkovića. Uz Jankovića je i većina nevladinih organizacija, kao i drađanski pokreti nastali u minulih nekoliko godina. Svi zajedno računaju na glasove razočaranih pripadnika srednjeg sloja, kao i na glasove dela nekada veoma širokog i uticajnog biračkog tela DS-a.\nOzbiljne šanse istraživači javnog mnjenja daju i lideru ultranacionalističke Srpske radikalne stranke (SRS) i haškom optuženiku Vojislavu Šešelju. Vučiću i SNS-u bi verovatno odgovaralo da se on pojavi u drugom krugu, budući da bi tada njihov kandidat mogao da računa na glasove umerenih birača, zaplašenih Šešeljevim radikalizmom. SNS je nastala raspadom SRS-a, uz naglašeno distanciranje od ultraradikalizma, ali se u javnim nastupima sve upadljivije drži radikalne populističke retorike, pa je pitanje da li Šešelj može da joj “otme” respektabilan broj glasova.


Pet ministarstava ispunilo sve obaveze, najgori učinak u resoru Hrapovića - Vijesti.me\nMARKOVIĆ PORUČIO MINISTRIMA DA "DODAJU GAS"\nVlada Crne Gore je ima učinak od 80,3 odsto od početka godine do kraja septembra (tri kvartala), saopšteno je iz ove ustanove.\nOni su na svom tviter nalogu napisali da je u 2018. godini, Vlada razmotrila 1.192 teme, 33 predloga i nacrta zakona, 45 uredbi, 250 odluka, jednu strategiju, 255 informacija, 82 izvještaja i 11 ugovora.\nPremijer Duško Marković je izjavio da je zadovoljan učinkom, ali i da je pozvao ministre da "dodatno daju gas" i ne propuste ni jednu priliku koja se ukaže, navode iz Vlade.\nMeđu onima koji su realizovali 100 odsto svojih obaveza u tri kvartala 2018. godine su Ministarstvo odbrane, Ministarstvo nauke, Ministarstvo prosvjete, Ministarstvo sporta, Ministarstvo vanjskih poslova, Kancelarija za evropske integracije.\nVećina ministarstva je na oko 80 odsto ispunjenih obaveza, na oko polovinu.\nSamo je Ministarstvo zdravlja na ispod 30 odsto - od sedam obaveza u resoru ministra Kenana Hrapovića su na vrijeme završene samo dvije.\nNovičok_za_laži 4 nedjelje i 1 dan\nBrao vi ga...a koliko ste se stotina % zadužili od planiranih...ko odgovara za "petlju" 19 mil izgubljenim u sporovima javnih poslova, dodatnih 120 mil za autoput, 6 miliona Portu, oslobadjanje Kalica i Sarica, upletenost policije u klanovima, itd itd !!!\nvelicar 18.10.2018 14:45\nAok...aok za tobom😂😂😂😂\nNovičok_za_laži 18.10.2018 15:58\nAdmnidtrator@ N2..od jutros...Samo da znas....😊\nOdavno je jasno da u glavama drpsa CG je najrazvijenija ekonomija Balkana ,tako da to vise nije smjesno nego zalosno ,stat pred gradjane koje su doveli na rubu egzistencije i ovo izjavljivat jako je zalosno i besramno\n24chess.com 4 nedjelje i 1 dan\nCrni humor je mala maca za ovu izjavu\nDarkouAzri 4 nedjelje i 1 dan\nKeno je u noćne patrole po bolnica, obilazi dežurne ljekare, nema vremena za Vladu\nKenan najgori, hahahaha,ljudi moji je li to moguće, onakvi kapacitet, mozak kalemio od Vujice Lazovića, ajajajajaa\nLipovo 4 nedjelje i 1 dan\nUzmite mu jedno auto, dako se ,,dohvati,, posla?


CEO SRPSKI KALENDAR | Galaksija Nova\nDeseta sveska (naslovnica)\nU desetoj svesci Beogradske školer meteorologije prvi put je objavljena teorijska osnova nematerijalne sinodičke rotacije Sunca koja omogućava izradu dugoročnih prognoza vremena.\nPosle mnogih finansijskih teškoća iz štampe je izašla jubilarna deseta sveskaBeogradske škole meteorologije na 516 strana. Ona je rezultat naših dugogodišnjih istraživanja i napora da se dođe do istine. Najznačajnije otkriće jeste matematički definisana sila prvog pokretača koja je bila nepoznata vekovima. To je sila koja pomera granice ljudskog saznanja i menja celokupnu teorijsku osnovu prirodnih nauka.\nPrvi pokretač povezuje sile nematerijalnog sveta sa fizičkim silama materijalnog sveta. Sila prvog pokretača omogućava istraživačima Prirode da u matematičkom obliku sagledaju teorijsku osnovu svih prirodnih pojava u atmosferi i unutrašnjosti Zemlje. Tako se došlo do saznanja da jedna jedina spoljnja sila pokreće sve prirodne pojave.\nZapisi datirani po Srpskom kalendaru\npokazuju da je srpski narod u prošlosti\nimao visoko razvijenu civilizaciju koja je\nbila u stanju da otkrije da kalendarska\ngodina ima samo dva godišnja doba leto i\nzimu i da zima počinje na Mitrovdan.\nU desetoj svesci prvi put je objavljena teorijska osnova nematerijalne sinodičke rotacije Sunca koja omogućava izradu dugoročnih prognoza vremena. Metoda je zasnovana na nematerijalnoj rotaciji regionalnih magnetskih polja na Suncu u vremenskom periodu od 81dan. Tipičan primer godišnje prognoze vremena dat je u dokumentu 3, koji može da posluži svim istraživačima kao uzor za izradu dugoročnih prognoza vremena.\nU drugom delu dat je prikaz Srpskog kalendara.Srpski kalendar nije samo kalendar, već je to skup istorijskih i naučnih dostignuća srpskog naroda. Proučavanjem Srpskog kalendara i zapisa srpskog naroda u starim rukopisnim knjigama, koji su me stalno usmeravali prema Suncu, došao sam do veličanstvenog saznanja o sili prvog pokretača.\nU isto vreme zapisi datirani po Srpskom kalendaru pokazuju da je srpski narod u prošlosti imao visoko razvijenu civilizaciju koja je bila u stanju da otkrije da kalendarska godina ima samo dva godišnja doba leto i zimu i da zima počinje na Mitrovdan. Da bi se došlo do tog saznanja potreban je elektromagnetni pristup, odnosno visoko razvijena civilizacija. Zbog toga je u drugom delu desete sveske Beogradske škole meteorologije objavljeno celokupno istraživanje o Srpskom kalendaru koje je započeto sedamdesetih godina prošlog veka.


N. B. se tereti da je 8. oktobra izvršio razbojništvo na štetu jedne sportske kladionice.\n- On je, kako se sumnja, uz pretnju nožem od zaposlene otuđio 500 evra. Pripadnici policije su pretresom prostorija koje koristi osumnjičeni pronašli nož koji je koristio prilikom vršenja krivičnog dela - piše u saopštenju policije.\nM. C. se sumnjiči da je prvog dana oktobra upotrebom fizičke sile od maloletne osobe oduzeo električni trotinet.\n- Maloletna E. D. je lišena slobode zbog razbojništva koje je izvršila 4. oktobra na način što je prišla oštećenom maloletniku i upotrebom fizičke sile mu oduzela mobilni telefon. Osumnjičeni su uz krivične prijave privedeni nadležnom državnom tužilaštvu - kazali su iz policije.


Počinju protesti i u Vranju - Društvo - Dnevni list Danas\nPočetna » Društvo » Počinju protesti i u Vranju\nGrađanska inicijativa u Vranju pozvala je sugrađane da se priduže protestima koji se održavaju u Beogradu, Novom Sadu, Nišu i još nekim gradovima u Srbiji i da u petak , 25. januara u 18 sati izađu u protestnu šetnju.\n1Piše: FoNet 21. januara 2019. 22.45\n„Mi, građani Vranja, okupljeni kao građanska inicijativa, doneli smo odluku da se pridružimo protestima koji se pod sloganom ‘1 od 5 miliona’ organizuju širom Srbije već nedeljama. Pozivamo sve Vranjance koji misle da zaslužujemo da živimo bolje, da se zapošljavamo bez partijske knjižice, da ne moramo da odlazimo iz svog grada da bismo preživeli, da nam se pridruže“, navodi se u saopštenju Građanske inicijative Vranja.\nPrvi protest zakazan je za petak, 25. januara u 18 časova u centru grada, na šetalištu kod Gradske apoteke. Odatle kreće protestna šetnja, koja je, kako se navodi u saopštenju, prijavljena i odobrena.\n1 od 5 miliona, ProtestiVranje\n21. januara 2019. u 23.08\nSvi oni koji podrzavaju Vucica i njegov SNS, pokajace se jednog dana kada im on napuni Srbiju sa tim emigrantima a svi iole pametniji napustye srbiju. Ovaj srbski sljam ce ostati sa emigrantima a onda za kratko vreme ce i sami pocete da se pomuslimance, jer ce morati.


„KWS“ u Bečeju: Svečano otvaranje centra za doradu 28. novembra - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo „KWS“ u Bečeju: Svečano otvaranje centra za doradu 28. novembra\n„KWS“ u Bečeju: Svečano otvaranje centra za doradu 28. novembra\nNajveća investicija u opštini Bečej u poslednjih trideset godina, fabrika za doradu semena „KWS“, vredna oko 40 miliona evra koja će zaposliti direktno i indirektno do 250 ljudi, svečano će biti otvorena 28. novembra. Centar je inače počeo sa radom u prvoj polovini septembra, kada su sve proizvodne linije prošle probni rad. Već tada je zaposlen i angažovan deo ljudi potrebnih za neometanu proizvodnju.\n– Radim ovde četiri meseca i sve je u najboljem redu. Zadovoljan sam poslom i primanjima, zaposlen sam za stalno, a pre toga sam sedam godina bio nezaposlen – rekao je Karolj Bakša (44) koji radi u „KWS“-u na radnom mestu bravara. U sličnom tonu govori i Miomir Vuković (41), smenovođa.\n– Zadovoljan sam i platom i poslom, fabrika je ok, moderna i produktivna, mašine su nove, sve drugačije nego u prethodnoj firmi gde sam radio.\n– Ovde sam četiri meseca i mogu iz iskustva da kažem da je firma fenomenalna, ne viđa se svaki dan, naročito u Bečeju – konstatovao je Igor Prošić (35) koji u „KWS“-u radi na neodređeno na poslovima održavanja. – Zahteva se maksimalno, ali se i dobija maksimalno. – Veoma sam zadovoljan poslom, organizacijom rada i uopšte kolektivom. Za ovako kratko vreme smo uspeli da izgradimo dobre odnose, pa je atmosfera kao u porodici – rekao je Laslo Horvat (42), smenovođa. Posle probnog rada, „KWS“ je maksimalnim kapacitetom krenuo u rad 25. septembra. – Prva kampanja je prošla uz neke dečje bolesti, jer je fabrika za doradu semena veoma složeni kompleks. Oprema je kupljena od najboljih svetskih proizvođača, ali sa više mesta u svetu i Evropi i trebalo je sve to „uštimati“. I pored svega toga kampanja je prošla bez većih problema i zastoja i time smo zadovoljni – rekao je Srđan Popov Tapavički, šef centra za doradu semena „KWS“-a.\nDo svečanog otvaranja 28. novembra, u bečejskom „KWS“-u nameravaju da urade još nekoliko stvari. – Do sada smo uradili doradu semena kukuruza, a do otvaranja planiramo da to učinimo i sa semenom suncokreta. Dorada se sastoji od sušenja, čišćenja, tretiranja i pakovanja semena u male vreće. U svakom slučaju, do otvaranje bi trebalo sve da bude završeno, a 28. novembra će biti prezentovano – kazao je Popov Tapavički. Dakle, prva faza izgradnje Centra za doradu semena „KWS“ biće zvanično otvorena 28. novembra, a posle toga će krenuti druga faza koja će obim proizvodnje centra povećati za dva puta. Značajnu ulogu u dovođenju ovog nemačkog investitora u najveću potisku opštinu svakako ima lokalna vlast, a prema nezvaničnim informacijama, na pomolu je konačni dogovor o dolasku još jednog značajnog investitora.


U oktobru u Iraku opao izvoz nafte, ali zarada veća : Nadlanu.com\nU oktobru u Iraku opao izvoz nafte, ali zarada veća\nObjavljeno 22. nov 2009. / 00:00:00\nBAGDAD, 22. novembra 2009. (Beta-AP) - Irački izvoz nafte opao je u oktobru u odnosu na septembar četiri odsto zbog, kako je naveo jedan zvaničnik, pobunjeničkih napada, ali je zarada skočila zbog viših cena tog energenta.\nPortparol Ministarstva za naftu rekao je da je 1,877 miliona barela nafte, koliko je Irak prosečno dnevno izvozio u oktobru, prodato za 4,187 milijardi dolara, po prosečnoj ceni od 71,94 dolara po barelu.\nU septembru je za prosečno izvezenih dnevno 1,956 miliona barela dnevno dobijeno 3,877 milijardi dolara, po prosečnoj ceni od 66,05 dolara po barelu.\nTaj zvaničnik je naveo da je izvoz pao zbog napada pobunjenika na naftovod koji vodi do turske mediteranske luke Čejhan, zbog čega je snabdevanje bilo prekinuto devet dana. Irak oko 95 odsto svojih prihoda obezbeđuje od prodaje nafte.


Kako saznati kada je instaliran Windows - eKako\nKako saznati kada je instaliran Windows\nJako je važno imati informaciju kada je instaliran Windows na vaš računar. Preporučuje se formatiranje sistema odnosno svježa instalacija Windowsa jednom u pola godine, a može i češće ukoliko dođe do usporavanja rada sistema. Mnogi korisnici ga nikada i ne instaliraju već koriste Windows koji je instaliran prije 5 pa čak i 10 godina. Ako ste instalirali nekada davno i više se i ne sjećate evo jednostavnog načina kako saznati tu informaciju.\n1Kliknite na Start te u polje za pretraživanje upišite cmd te pritisnite Enter ili kliknite na ponuđenu opciju i na taj način pokrenite Command prompt. Run dijalog možete i pokrenuti preko tastature, kombinacijom windows tipke i slova R.\n2U otvorenom Command Prompt prozoru upišite naredbu systeminfo te pritisnite Enter. Za nekoliko sekundi do minute će vam se izlistati mnoge informacije vezane za vaš sistem među kojima je i ona o datumu instaliranja operativnog sistema, ispisana kao Original install date.


Poslodavci će tužiti Ceste FBiH zbog šteta izazvanih rekonstrukcijom tunela Vranduk | zenicagrad.BA\nNaslovnica Turizam BiH Poslodavci će tužiti Ceste FBiH zbog šteta izazvanih rekonstrukcijom tunela Vranduk\nPoslodavci će tužiti Ceste FBiH zbog šteta izazvanih rekonstrukcijom tunela Vranduk\nNa posljednjoj sjednici Upravnog odbora Udruženja poslodavaca Federacije BiH održanoj početkom ove sedmice razmatrani su problemi štete koju trpi privreda BiH zbog rekonstrukcije tunela Vranduk, kao i moguće posljedice najavljene rekonstrukcije tunela Crnaja.\nNa sjednici UO UPFBiH istaknuto je da je rekonstrukcija tunela Vranduk koja traje od jeseni prošle godine već nanijela ogromne štete privredi BiH, a neke procjene govore da šteta za privredu i stanovništvo iznosi dnevno oko milion KM. Također je rečeno da su zbog nemogućnosti normalne i pravovremene komunikacije, pojedine kompanije primorane ugasiti dijelove firme smještene u drugim gradovima i dati otkaze radnicima.\nČlanovi UO UPFBiH naglasili su da za nastalu štetu neko mora snositi odgovornost, naročito ako se ima u vidu da investitor i izvođači radova nisu pravovremeno osigurali adekvatan alternativni pravac. Naime, ovaj pravac koji se trebao koristiti kao alternativni nije prethodno bio saniran i pripremljen da ga koriste teretna i druga motorna vozila, tako da se ne može koristiti. Alternativni pravac saniran istovremeno sa rekonstrukcijom tunela Vranduk što je nedopustivo.\nNajveću odgovornost za velika oštećenja koja ugrožavaju sigurnost saobraćaja na alternativnom pravcu snosi Javno preduzeće Ceste Federacije BiH, jer nisu pravovremeno iskoordinirali njegovu pripremu za neometano odvijanje putničkog i teretnog saobraćaja.\nIz UO UPFBiH naglašavaju da niko nije protiv rekonstrukcije putne infrastrukture, ali da nije jasno zašto se tom poslu ne prilazi koordinirano i u skladu sa aktivnostima na izradi koridora 5c.\nPrethodni članakUkupan dug FBiH na kraju polugodišta 5,3 milijarde KM\nNaredni članakZa devetu noć Zenica Summer Fest-a: Zenica je sva mirisala na sevdah


Produžen ugovor sa Gazpromom: Energoinvest garantuje uredno snadbijevanje gasom u novoj godini – Gluporije\nProdužen ugovor sa Gazpromom: Energoinvest garantuje uredno snadbijevanje gasom u novoj godini\nEnergoinvest je obavijestio javnost da se nastavlja uredno snabdijevanje FBiH prirodnim gasom u 2022. godini.\n“U skladu sa dugogodišnjom saradnjom Energoinvest d.d. Sarajevo i ruskog isporučioca Gazprom Exporta, ugovor o isporuci prirodnog gasa je produžen pod istim uslovima do 1. juna 2022. godine”, rečeno je iz Energoinvesta.\nPrema ugovornim obavezama, Energoinvest kao ovlašteni uvoznik gasa za FBiH je osigurao nesmetanu isporuku gasa za sve korisnike u zimskom periodu. Navedenom produženju je, kako navode, doprinijelo redovno izmirenje obaveza prema ruskom partneru, čime je za potrošače u FBiH omogućeno uredno snadbjevanje prirodnim gasom tokom naredne godine.\n“Imajući u vidu kretanje cijena energenata na svjetskom tržištu, cijena prirodnog gasa za prvi kvartal 2022. će biti poznata uskoro. Uz ovo želimo napomenuti da je prirodni gas berzanska roba čija cijena se kvartalno koriguje u zavisnosti o promjeni cijena na svjetskoj berzi, prema definisanom indeksu promjene cijena koštanja tri izabrana naftna derivata”, stoji u saopćenju Energoinvesta.


SAD: Zabrinutost zbog izbornog procesa u BiH\nPrebrojavanje glasova nakon zatvaranja birališta u BiH\nSAD dijele zabrinutost koju su izrazili i izborna posmatračka misija OSCE, međunarodni posmatrački timovi i lokalne nevladine organizacije, u vezi izbornog procesa u BiH, objavljeno je na stranici State departmenta.\nKako se navodi u saopštenju koje potpisuje Heather Nauert, portparolka državnog sekretara Mikea Pompea, objavljenom 8. oktobra, SAD ohrabruje bosanske institucije da se pozabave nedostacima koje su uočili posmatrači OSCE.\n„Ostajemo posvećeni cilju stabilne i prosperitetne Bosne i Hercegovine“, navodi se na kraju saopštenja.\nPosmatrači misije OSCE zaključili su da su se Opšti izbori u BiH 7. oktobra, održali uz kršenje Evropske konvencije o ljudskim pravima i na bazi etničke diskriminacije, da ih je karakterisao nastavak segmentacije po etničkoj liniji te da su se kandidati fokusirali na lične napade i širenje straha.\nNveli su i da su čuli ponovljene primjedbe na tačnost registra Centralne izborne komisije, naročito kada je riječ o preminulim glasačima, koji su i dalje na listama. Posmatrači OSCE su konstatovali da su sumnjivi slučajevi glasanja predati tužilaštvu.


Šta je Natura 2000?\nNatura 2000 je okosnica politike EU za očuvanje prirode i biološke raznovrsnosti, koncipirana kao široka evropska mreža zaštićenih prirodnih područja, a osmišljena je na osnovu Direktive o staništima.\n„Natura 2000“ je naziv za evropsku ekološku mrežu koja obuhvata zaštićena područja na teritoriji zemalja članica Evropske unije, uspostavljena na osnovu Direktive o staništima iz 1992. godine. Mreža uključuje Posebna područja očuvanja (Special Areas of Conservation - SAC) proglašenih od strane zemalja članica EU na osnovu Direktive o staništima, i Područja posebne zaštite (Special Protection Areas - SPAs) koja su proglašena na osnovu Direktive o pticama iz 1979. godine.\nOva područja od značaja za zaštitu prirode, izdvojena su na osnovu primene direktiva EU i jedinstvenih kriterijuma, zasnovanih na principima održivog razvoja i primeni drugih međunarodnih konvencija vezano za očuvanje biološke raznovrsnosti, pre svega Konvenciji o biodiverzitetu. Natura 2000 područja pokrivaju u proseku 17,5% teritorije Evropske Unije, a mrežu čini 26.106 područja sa ukupnom površinom od 949.910 km2 u (tada) 27 država članica (Natura Barometar, jun 2011).\nNatura 2000 nije sistem strogih prirodnih rezervata u kojima su isključene sve ljudske aktivnosti. Iako će ova mreža sigurno uključiti prirodne rezervate, veći deo zemljišta će najverovatnije i dalje biti u privatnom vlasništvu, a posebna pažnja se posvećuje obezbeđivanju održivog upravljanja u budućnosti, kako sa ekološkog, tako i sa ekonomskog stanovišta.\nDirektiva o pticama i Direktiva o staništima predstavljaju do sada najambiciozniju i najširu inicijativu u okviru EU, za zaštitu evropske prirodne baštine i ostvarenje cilja o zaustavljanju smanjenja biološke raznovrsnosti do 2010. godine. Direktiva o pticama, usvojena 1979. godine, usmerena je na zaštitu svih divljih ptica i njihovih najznačajnijih staništa širom EU. Direktiva o staništima je usvojena 1992. godine, predviđajući slične mere zaštite evropske divlje flore i faune, uključujući i dodatnih 1000 vrsta, kao i zaštitu oko 230 ugroženih i karakterističnih tipova staništa u okviru članica EU. Usvajanje, odnosno primena ovih direktiva kao najstrožeg standarda u zaštiti prirode, jedan je od uslova učlanjenja u Evropsku uniju.\nRepublika Srbija započela je aktivnosti za uključivanje u evropsku ekološku mrežu, čiji je nosilac i koordinator Ministarstvo energetike, razvoja i zaštite životne sredine, Grupa za Naturu 2000. U cilju neophodnog jačanja kapaciteta državne administracije, u Srbiji je realizovan Twining projekat, u kojem je učestvovao i Zavod za zaštitu prirode Srbije. Takođe, Zavod je neposredno uključen u ove aktivnosti, a u ovoj prvoj fazi, pre svega u izradu geografskog informacionog sistema za Naturu 2000.\nTekst preuzet od Zavoda za zaštitu prirode Srbije (http://www.zzps.rs/novo/index.php?jezik=la&strana=zastita_prirode_ekoloske_mreze_natura2000)


NASTAVAK SEDNICE DRUGOG REDOVNOG ZASEDANJA NARODNE SKUPŠTINE REPUBLIKE SRBIJE U 2018. GODINI\nMeđu predloženim zakonima na Sednici Narodne skupštine su i novi Zakon o građevinskim proizvodima i izmene Zakona o prevozu putnika u drumskom saobraćaju i zakona iz oblasti vazdušnog i vodnog saobraćaja.\nIzmene i dopune Zakona o prevozu putnika u drumskom saobraćaju ("Sl. glasnik RS", br. 68/2015, 41/2018 i 44/2018 - dr. zakon) će posebno regulisati taksi prevoz, pošto u Srbiji ima najmanje 17.000 taksista koji su sastavni deo transportnog sistema svakog grada.\nGlavni ciljevi donošenja zakona o izmenama i dopunama Zakona o prevozu putnika u drumskom saobraćaju jeste da se dodatno uredi oblast taksi prevoza, povećaju kapaciteti inspekcijskih organa i pojača borba protiv sive ekonomije.\nDonošenjem zakona o izmenama i dopunama Zakona o istraživanju nesreća u vazdušnom, železničkom i vodnom saobraćaju ("Sl. glasnik RS", br. 66/2015)preciziraće se odredbe kojima se olakšava primena zakona u praksi i omogućava pouzdana i nezavisna istraga nesreća.\nPredložene su izmene i dopune Zakona o transportu opasne robe ("Sl. glasnik RS", br. 104/2016), za koji je rečeno da beleži rast i da su zato neophodne određene izmene koje će biti usaglašene i sa Zakonom o opštem upravnom postupku, u kojem su propisane sve procedure koje se sprovode tim zakonom.\nUsvajanjem zakona o izmenama i dopunama Zakona o državnoj pripadnosti i upisu plovila ("Sl. glasnik RS", br. 10/2013 i 18/2015) i Zakona o izmenama i dopunama Zakona o pomorskoj plovidbi ("Sl. glasnik RS", br. 87/2011, 104/2013, 18/2015 i 113/2017 - dr. zakon), domaće zakonodavstvo biće dodatno usaglašeno s propisima EU.\nIzvor: Izvod iz vesti sa vebsajta Blica, 22.10.2018.


Tanjug , S. L.\nGovoreći o odlasku radne snage iz Srbije premijerka je rekla i da je njena vlada uputila u parlament predlog zakona koji predviđa poreske olakšice za kompanije koje zapošljavaju srpske građane koji se vraćaju iz dijaspore da rade u Srbiju.\nPrema tom predlogu, radnici koji su su radili u inostranstvu više od dve godine, a imaju platu koja odgovara trostrukoj prosečnoj zaradi u Srbiji, (oko 1.370 evra) kompanija koja ih zaposli biće u narednih pet godina oslobođena 70 odsto plaćanja poreza na zarade.\n"Meni to liči na diskriminaciju u smislu da država sada preduzima mere da vrati radnike koji su nam otišli, ali ne i mene da zadrži one koji danas rade u Srbiji. I šta to na kraju može da znači - da je vratila njiih deset, a pustila dvadeset", ocenila je za "Blic BIznis", Ranka Savić, predsednica Asocijacije slobodnih i nezavisnih sindikata.\nFoto: Ana Brnabić / Twitter\nAna Brnabić sa kancelarkom Mekel\nPremijerka je izrazila uverenje da će Nemačka još dugo ostati ekonomski lider u Evropi, navodeći da je ona naš ključni ekonomski partner i da nemačke kompanije u Srbiji zapošljavaju više od 60.000 radnika, kao i da su mnogi glavni investitori u Srbiji upravo iz Nemačke.\n''Nemačke kompanije i poslodavci su glavni partneri u reformama Srbiji, a mi moramo da uradimo više da odliv mozgova preokrenemo u cirkulisanje mozgova, kao i da što više naših građana vratimo u zemlju'', rekla je premijerka, koja je drugu godinu zaredom bila gost Privrednog foruma u Berlinu, a dobila je poziv da učestvuje i sledeće godine.\nBrnabić je kazala da se Srbija i ostale zemlje Balkana suočavaju sa brojnim lokalnim i globalnim izazovima, pri čemu je kao lokalne izazove navela regionalnu povezanost, stabilnost, i pecepciju regiona koja je, kako je ocenila, dugo bila problematična.\n''Drugi veliki izazov za nas je odliv mozgova i Srbija mora da se bori da ne izgubi ključne potencijale za njen razvoj'', rekla je Brnabić. Dodala je da Srbija mnogo može da nauči od Nemačke i kao primer navela uvođenje dualnog obrazovanja zasnovanog na nemačkom modelu u srpsko školstvo.\nGovoreći o digitalizaciji Brnabić je istakla da je to jedina šansa da Srbiju uhvati korak za razvijenim zemljama. Kako je rekla, u poslednjih godinu dana urađeno je mnogo u toj oblasti, pre svega u obrazovanju, navodeći da je informatika osnovne škole i da se od petog razreda uči programiranje.\n''Za dve godine imaćemo decu koja završavaju osnovnu školu sa znanjem četiri programska jezika'', rekla je premijerka.\nNaglasila je da je cilj Srbije da ima ekonomiju zanovanu na znanju i inovacijama i dodala da je država uložila milione evra u razvoj nauke, startapova, haj-tek tehnologija, kao i da je osnovan Fond za nauku.\nNOVE OLAKŠICE ZA ZAPOŠLJAVANJE MLADIH Brnabić otvorila novi pogon kompanije iz SAD\nBRNABIĆ O IVESTICIJAMA "U prošloj godini u Srbiju uloženo 3,5 milijardi evra"


Na pijacama raste promet prerađevina od voća, pad beleže drva za ogrev - Biznis i Finansije\nHome\tVestiEkonomija\tNa pijacama raste promet prerađevina od voća, pad beleže drva za ogrev\nby bifadmin 2. decembra 2021.\nUkupna vrednost prometa poljoprivrednih proizvoda na pijacama u Srbiji za prvih devet meseci ove godine, u odnosu na isti period prethodne, veći je za 4,4 odsto.\nU tom periodu, pokazuju podaci Republičkog zavoda za statistiku, u ukupnom prometu povrće je učestvovalo sa više od 33 odsto, voće i grožđe su činili 20 odsto prometa, živina i jaja 13,6 odsto, mleko i mlečni proizvodi 13,5 odsto.\nNajveći rast prometa zabeležen je kod prerađivina od voća, veći od 28 odsto, ali su se i med i proizvodi od meda u istom periodu prodavali za čak 27 odsto više nego godinu dana ranije.\nI žitarice, mleko i meso, ali i povrće i voće beležile su rast prometa, dok su se jedino drva prodavala manje i to 35 odsto manje od početka ove godine nego u prvih devet meseci prošle.\nGledano po određenim proizvodima, slika je šarenolika, najveći rast prometa imali su prodavci pomorandži (27 odsto), kajmak se prodavao 21 odsto više, kao i med, dok je tražnja veća bila i za pasuljem, kukuruznim brašnom, orasima, limunom i jajima.\nPromet na pijacama je za prvih devet meseci ove godine pao kada se radi o krompiru, paradajzu, krastavcima, kupusu, ali i breskavama i siru. Najveći pad prometa, od 45 odsto, zabeležili su prodavci ogrevnih drva na pijacama.


Rusija sprečila osudu Severne Koreje u UN\nBeta 20. aprila 2017. 00:00\nRusija je u sredu sprečila Savet bezbednosti Ujedinjenih nacija da osudi Severnu Koreje zbog najnovijeg ispaljivanja rakete, i to uprkos tome što je osuda imala podršku Kine, saveznice Pjongjanga, rekle su diplomate.\nPo diplomatama u Savetu bezbednosti, Moskva želi da poboljša elemente teksta, odnosno ukaže na potrebu da se rešenje postigne dijalogom.\nNekoliko diplomate, govoreći pod uslovom da im se ne objave imena, priznalo je da su iznenađeni ruskom blokadom teksta i to uprkos tome što je tekst podržao Peking koji obično diplomatski štiti Severnu Koreju u UN.\nGeneralni sekretar UN Antonio Guteres je u sredu izjavio da zemlje koje su „na prvoj liniji fronta“ te krize – Kina, SAD, Japan, Južna Koreja, Rusija, treba da učine sve da spreče trku Pjongjanga u naoružavanju.\n„Mi u potpunosti podržavamo napore svih država da se obezbedi da Severna Koreja ne pstane sposobna da postane pretnja ne samo za region, već i za širi deo sveta“ – dodao je on.


Maradona: Dinosaurusi koji ne žele da siđu sa vlasti su na čelu FIFA\nJedan od najvećih fudbalera svih vremena Argentinac Dijego Armando Maradona kritikovao je ponovni izbor Sepa Blatera za predsednika Međunarodne fudbalske federacije (FIFA) i nazvao čelnike te organizacije "dinosaurusima".\n"Korupcija i skandali sa nameštanjima utakmica potresaće FIFA dok god su na njenom čelu fudbalski dinosaurusi", rekao je bivši selektor argentinske reprezentacije koji boravi u Dubaiju kako bi potpisao dvogodišnji ugovor sa tamošnjim klubom Al Vaslom.\nMaradona je istakao da je celokupno rukovodstvo FIFA "arogantno".\n"Kada imate toliku moć, koliko je imaju čelnici FIFA, onda radite mnoge glupe stvari. Svakodnevno se dešavaju skandali sa korupcijom. To više nije fudbal. To ne zaslužuju ljubitelji ove igre", rekao je Maradona.\nBivši napadač argentinske reprezentacije kritikovao je Blatera jer "nikada u životu nije šutnuo loptu" i istakao da bi na čelu FIFA trebalo da se nađe "neki bivši fudbaler".\n"Na žalost, FIFA sada liči na pravi muzej dinosaurusa koji ne žele da siđu sa vlasti", rekao je Maradona i dodao da bi za svetski fudbal bilo najbolje kada bi "Blater i ostali rukovodioci, među kojima i dugogodišnji predsednik Argentinske fudbalske federacije, Hulio Grondona, podneli ostavke".\nMaradona, ipak, sumnja da će se to desiti.\n"Čuvaće oni svoja leđa. Ostaće u FIFA dok ne napune 105 i 110 godina, a fudbal će na žalost, biti isti", rekao je Maradona.


Rice: Turska i SAD imaju interesa da zaustave PKK - Klix.ba\nSvijet Rice: Turska i SAD imaju interesa da zaustave PKK\nRice: Turska i SAD imaju interesa da zaustave PKK\n18.12.2007. u 18:25\nAmerička državna tajnica Condoleezza Rice izjavila je u utorak u Bagdadu da Sjedinjene Države, Irak i Turska imaju interesa da zaustave kurdske separatističke borce Radničke partije Kurdistana (PKK), nakon turskog upada na sjever Iraka.\n"SAD, Irak i Turska imaju zajednički interes da zaustave aktivnosti PKK-a, koje prijete da ugroze stabilnost na sjeveru zemlje, a koja u Turskoj ubija vojnike", rekla je Rice na konferenciji za štampu u Bagdadu održanoj zajedno s irčkim kolegom Hoshyjarom Zebarijem.\nRadi se o prvom upadu turske vojske otkako je parlament odobrio u oktobru upade u Irak, kako bi razbili PKK-a, koju Ankara i Washington smatraju terorističkom organizacijom.\nUpad je uslijedio nakon turskog zračnog i artiljerijskog bombardiranja u nedjelju iračkih sela u pograničnoj zoni u kojoj je, prema prokurdskoj agenciji Firat, ubijeno sedam osoba, među kojima dva civila. Turski Vrhovni štab je dobio taktičnu suglasnost od Amerikanaca da pokrene ovu akciju.\nŠefica američke diplomatije je nešto ranije posjetila Kirkuk, na sjeveru Iraka, kako bi podržala napore na pomirenju u ovom naftnom regionu, koji Kurdi traže.


Slobodom izražavanja ne smiju se ugroziti druga prava - Volim Podgoricu\nPočetna/NOVOSTI/Slobodom izražavanja ne smiju se ugroziti druga prava\nSlobodom izražavanja ne smiju se ugroziti druga prava\nAdmin Send an email 29. Juna 2018.\nOdluka Evropskog suda za ljudska prava u Strazburu kojom je država dobila spor u predmetu Željko Ivanović i Daily Press protiv Crne Gore, predstavlja potvrdu profesionalnosti crnogorskih sudova, ocijenjeno je danas iz Demokratske partije socijalista DPS.\nTakođe, dodaju, da je ova presuda upozorenje da pravo na slobodu izražavanja nije apsolutno, te da se njegovim ostvarivanjem ne smiju kršiti druga prava garantovana Konvencijom o ljudskim pravima.\n“Sud je utvrdio da djelovi novinarskih tekstova objavljenih u dnevnim novinama Vijesti, a kojim se predsjednik DPS Milo Đukanovic, bivši premijer, a sadašnji predsjednik Crne Gore, na brutalan način optužuje za izvršenje teških krivičnih dijela, nijesu nikakvi vrijednosni sudovi već navodi koji prethodno nijesu provjeravani ni dokazani, a imali su za cilj da diskredituju ne samo Đukanovića već i njegovu porodicu”, navodi se u saopštenju DPS-a.\nIstiču da Evropski sud smatra da su optužbe u tekstu objavljenom u Vijestima bile naročito ozbiljne, a da podnosioci predstavke, Željko Ivanović i Daily Press nijesu ničim te navode potkrijepili.\n“Izostalo je prihvatanje greške ili javno izvinjenje a Ivanović je bio “istrajan u vrijeđanju reputacije tužioca”, navodi Sud.\nU DPS-u kažu da se nadajuda će ovakva presuda ugledne međunarodne institucije kakav je Evropski sud za ljudska prava doprinijeti uspostavljanju i poštovanju standarda profesionalnog novinarstva, i da će stav da se prava drugih ljudi ne smiju kršiti pod izgovorom da se radi o slobodi izražavanja postati temeljni princip rada medijskih poslenika u Crnoj Gori.\nSavjet pohvalio Nuhodžića: MUP uspješno radi na suzbijanju krivolova